Engleski fudbal: Jokanović želi da odvede Fulam na Vembli! - Meridianbet Vesti\nEngleska Author:\tBudimir Svilar - 16/05/2017\nEngleski fudbal: Jokanović želi da odvede Fulam na Vembli!\nKad je već došao ovako daleko, Slaviša Jokanović nema nameru da svoj Fulam ostavi bez učestvovanja u finalnoj plej-of utakmici za plasman u Premijer ligu!\nIpak, iako je favorit za pobedu na Madejski stadionu (Meridianbet trijumf gostiju nagrađuje kvotom 2.20) , srpski trener ima u vidu činjenicu da Reding nije pao ni u Londonu pre tri dana kada je rezultat prve utakmice bio 1:1. Kada se tome pridoda i podatak da Reding pred svojim navijačima nije izgubio još od polovine januara i duela sa Kvins Park Rendžersima, jasno je da Fulam do ”najskuplje” fudbalske utakmice na svetu kako se naziva okršaj na Vembliju, neće doći bez najvećeg mogućeg zalaganja.\nDobroj formi domaćina, Jokanović će suprotstaviti odličan učinak koji su njegovi fudbaleri ostvarili na gostovanjima u poslednje vreme. Naime, Fulam je u poslednja tri meseca proslavio čak šest pobeda kao gost, izgubivši u tom periodu samo jednom i jednom odigravši bez pobednika.\nOno što posebno ohrabruje sve navijače ovog kluba je visoka efikasnost prikazana u tom periodu u kom su njihovi ljubimci na samo jednom susretu postigli manje od dva gola!\nNaravno da ni nekadašnji fudbaler Mančester Junajteda, a sada trener Redinga, Jap Stam, nema nameru da istakne belu zastavu, pogotovo pošto je njegov tim ostavio izvanredan utisak na Krejven Kotidžu!\nReding je inače poslednji put u Premijer ligi nastupao u sezoni 2012/13, a njegov protivnik jednu godinu kasnije.\nFulam nije previše često pobeđivao na Madejskiju i prethodnih nekoliko godina, odnosno nijednom u poslednjih pet! U tom periodu doživeo je dva poraza i dva puta odigrao nerešeno, a poslednju pobedu sa tog stadiona je odneo u okršaju Premijer lige u aprilu 2008. godine, kada je bilo 2:0.\nPredlog za tip – pobeda Jokanovića i odlazak Fulama na Vembli!\n7.5.2017. Engleska: Fulam i Jokanović testiraju mogućeg protivnika u plej-ofu!\nTags:Fulam, Jap Stam, Meridianbet, plej-of, Premijer Liga, Reding, Slaviša Jokanović, Vembli\nGolovi padali kao kiša, ali jedan zafalio za dobitan tiket!


približavamo se početku nove sezone u fudbalu. Za nas, to je prlika da se uvedu neke promjene u podešavanju liga. Kao i obično, mi ćemo raditi ligu pregrupisavanja u odabranim zemljama, ali takođe će se spojiti određene zemlje u kontinentalno takmičenje zbog malog broja aktivnih menadžera u tim zemljama.\nIrska će se pripojiti Evropi\nKazahstan će se pripojiti Aziji\nNačin na koji će se promjene realizovati su sledeće: Timovi koji se trenutno nalaze u kontinentalnim ligama (ili gde su promovisani/tj. ispali) će ostati na svojim pozicijama dok će timovi iz novih zemalja popuniti dostuna prazna mjesta na kojima su neaktivni timovi.Može se desiti da ćete biti premješteni u nižu ligu nego gdje se nalazite trenutno, ali tvoje igračko iskustvo bi trebalo biti poboljšano i ako ste dovoljno jaki ne bi trebalo da imate problema da se prebacite u viši rang gdje ste nekad bili. Vjerujemo da će svi menadžeri koji su uključeni u ove promjene imati koristi na duže staze.\nOve promjene neće uticati na reprezentacije. Tako da ne morate da brinete da će reprezentacije biti isključene.\nLiga pregrupisavanja koja će ukloniti neaktivne timove sa dna dva nivoa liga će biti izvršena u sledećim zemljama:\nAfrika, Alžir. Austrija, Belgija, Bosna i Hercegovina, Češka Republika, Danska, Engleska, Finska, Grčka, Iran, Izrael, Italija, Meksiko, Maroko, Holandija, Sjeverna Amerika, Rusija, Saudijska Arabija, Slovačka, Slovenija,Južna Amerika, Španija, Švajcarska, Ukrajina, SAD\nNe zaboravite, ako se desi da se premjestite u drugu ligu tokom lige pregrupisavanja i ako ste odabrali neku ponudu sponzora sa bonusima, nema razloga za brigu. Dobićete novu priliku da se ugovor promjeni ili da se promjeni ciljana pozicija za bonus tokom prva dva dana.\nPuno sreće sa sponzorskim ugovorima!


Dom zdravlja dobio moderno sanitetsko vozilo | Palelive.com\nPočetna Regija Foča Dom zdravlja dobio moderno sanitetsko vozilo\nFOČA – Fočanski Dom zdravlja dobio je danas savremeno sanitetsko vozilo, vrijedno 70.000 KM, čija je nabavka dijelom finansirana iz sredstava ove ustanove, a dijelom iz opštinskog budžeta.\nPostojeći vozni park Doma zdravlja sa tri vozila, od kojih su dva pred otpis, osvježen je jednim od najmodernijih saniteta, koji će biti korišten za transport bolesnika u kliničke centre u BiH, te za hitne intervencije na području opštine.\nDirektor ove ustanove Miroslav Ristanović ističe da su ovakva vozila rijetkost na ovim prostorima.\n“Mislim da u BiH ovakav model ne postoji, a u Srbiji ih ima nekoliko. Dva naša vozila stara su 18 godina i prešla su više od 600.000 kilometara, a jedno vozilo je staro devet godina”, rekao je Ristanović.\nDom zdravlja je za nabavku vozila izdvojio 40.000 KM, a opština Foča 30.000 KM.\nNačelnik opštine Radisav Mašić kaže da je nabavkom ovog vozila riješen jedan od najvećih problema Doma zdravlja.\n“Dom zdravlja nije imao mogućnost da prevozi pacijente do udaljenih centara. Tom investicijom smo zaokružili ono što je ovoj ustanovi bilo najpotrebnije”, rekao je Mašić.\nPrethodni članakVuković: Grad se neće zaduživati radi izgradnje bolnice\nNaredni članakOduzeta veća količina oružja i municije


ponedeljak, 29. januar 2018. 18:32h\nOvogodišnja 20. Vinarijada u Dolovu trajaće od 10. do 14. februara Pančevo.MOJKraj.rs\nNa konferenciji za novinare održanoj danas u Turističkoj organizaciji Pančevo govorili su Bogdan Ankucić, predsednik Udruženja vinara Sveti Trifun iz Dolova, Slavko Dangubić, osnivač manifestacije, Đorđe Stajić, čuvar dobrog vina u podrumu Udruženja, Jovana Radonjin, PR manifestacije i Nikola Stoilković, direktor Turističke organizacije Pančevo.\nIz godine u godinu Vinarijada je rasla i danas možemo da kažemo da u Dolovu postoji 20 ozbiljnijih vinogradara. Svake godine poklanjamo od 3.000 do 5.000 kalemova vinove loze i od osnivanja do danas podeljeno je sadnica za oko tri hektara vinograda, kaže Dangubić.\nPonosni smo jer smo bili inicijatori i uzor po kojem su nastala brojna druga udruženja građana u okolnim selima, i pokrenute Vinarijade i vinogradarstvo. Zahvaljujući podsticajnim sredstvima za razvoj vinogradarstva ovog proleća bićemo u prilici da 2,5 hektara zasadimo vinovom lozom i da nastavimo dalje da razvijamo ovu poljoprivrednu gradu, kazao je Ankucić.\nOsnovni ciljevi i aktivnosti su promocija Dolova, kulturne baštine, starih zanata, zdrave hrane i pića, popularizacija gajenja vinove loze i pravljenja vina na tradicionalnan način, kazala je Radonjin.\nZa 6. februar u 18 sati u Domu kulture Dolovo najavljeno je predavanje iz vinogradarstva.\n9. februara od 15 do 20 sati, a 10. februara od 9 do 15 časova u prostorijama Doma kulture u Dolovu biće organizovan prijem uzoraka mladih vina za takmičenje.\nU subotu, 10. februara u 9 sati svečano će biti otvorena 20. Vinarijada na pijačnom trgu u Dolovu, biće organizovano takmičenje u brzom ispijanju špricera, ali i besplatna podela sadnica vinove loze za podsticaj razvoja vinogradarstva. Istog dana od 12 do 15 sati za zainteresovane biće upriličen obilazak podruma Udruženja “Sveti Trifun”, Stare banatske kuće kod Đorđa Stajića i obilazak vinograda Udruženja.\nU 15 časova započeće rad komisija za izbor najboljeg vina, da bi u 19 časova u Domu kulture bili proglašeni pobednici u sve četiri kategorije.\nI na sam dan Svetog Trifuna, 14. februara, dolovački vinogradari obići će vinograd Udruženja “Sveti Trifun” kako bi obavili simbolično orezivanje vinograda, a u večernjim satima u školi biće otvorena izložba slika i etno postavke opreme za vinogradarstvo. Na svečanoj večeri KUD Banatski vez će prirediti prigodan kulturno-umetnički program uz specijalnog gosta večeri, a proizvođačima najboljih vina biće uručene nagrade.\nTuristička organizacija Pančevo i ove godine je suorganizator Vinarijade, čije održavanje pomažu i Grad Pančevo, Mesna zajednica Dolovo, Dom kulture Dolovo, JKP Dolovi iz Dolova i drugi sponzori.\nRezervni plan i The Twightlight nastupili u Ulici novogodišnje čarolije\nPočinje Ulica novogodišnje čarolije


Đokoviću ukinuta viza, najvjerovatnije neće braniti titulu u Melburnu! - Top Portal\nNaslovnica Sport Đokoviću ukinuta viza, najvjerovatnije neće braniti titulu u Melburnu!\nĐokoviću ukinuta viza, najvjerovatnije neće braniti titulu u Melburnu!\nepa09595001 Novak Djokovic of Serbia at the end of the semi final match against Alexander Zverev of Germany of the Nitto ATP Finals tennis tournament in Turin, Italy, 20 November 2021. EPA-EFE/ALESSANDRO DI MARCO\nNajboljem teniseru svijeta Novaku Đokoviću ukinuta je viza za Australiju i moraće da napusti zemlju, odluka je tamošnjih vlasti posleij sage koja se odvijala na aerodromu u Melburnu.\nInformaciju su prenijeli Rojters i lokalni portal “Ejdž”, koji je čitavog dana izvještavao sa aerodroma. Đoković će pokušati žalbom na sudu da preokrene odluku i dobije priliku da učestvuje na Australijan openu.\nNovak je oko devet sati bio na aerodromu u Melburnu, gdej mu lokalne vlasti države Viktorije nisu dozvolile ulazak u zemlju.\nPoslije toga je krenulo cjelonoćno ispitivanje svjetskog “broja 1”, a u čitav slučaj bio je uključen i predsjednik Srbije Aleksandar Vučić, koji je kontaktirao i srpskog ambasadora u Australiji.\nSrđan Đoković, otac prvog reketa svijeta, izjavio je da mu se sin nalazi u australijskom zarobljeništvu, ali da nikada nije bio slobodniji.\nPrethodni članakMuzej Žitomislić: Paketići za djecu iz Dječjeg doma Mostar\nNaredni članakCvijanović: Cilj sankcija da se pomogne opoziciji (VIDEO)


Ministarstvo finansija predviđa refinansiranje kineskog kredita – Mladi Nikšića\nMinistarstvo finansija i socijalnog staranja (MFSS) predložiće Skupštini amandman na prijedlog Zakona o budžetu za ovu godinu, kako bi se stvorile pravne pretpostavke za reprogramiranje i refinansiranje starih kreditnih aranžmana, među kojima je i kredit u dolarima kod Eksim banke od 945 miliona dolara, saznaje Dan iz izvora bliskih Vladi. Kredit kod Eksim banke je uzet za finansiranje autoputa, koji još nije završen.\nPrijedlog zakona o budžetu je u skupštinskoj proceduri od 31. marta, a poslanici bi o njemu trebalo da se izjasne sjutra.\n“Ministarstvo finansija, na čijem čelu je Milojko Spajić, pregovara sa partnerima iz Evropske unije u vezi sa refinansiranjem nepovoljnih starih dugova”, potvrdilo je Danu više izvora bliskih Vladi.\nPrema nezvaničnim informacijama, procjena resora Vlade je da će to donijeti uštedu od preko 100 miliona eura državi Crnoj Gori. Među tim kreditima, najveći dio se odnosi na kineski kredit koji je u dolarima. Vlada pregovara da taj kredit zamijeni sa kreditom u eurima, koji bi imao povoljnije uslove od sadašnjeg. Zbog toga će i predložiti amandman kako bi imali i zakonsko pokriće ukoliko dođe do dogovora, da realizuju refinansiranje. Takođe, ukoliko se desi da se amandman ne prihvati od strane parlamentarne većine, Vlada će nastaviti pregovore o refinansiranju.\n“Potrebno je da se otvori prostor za moguće refinansiranje starih dugova, uz smanjenje kamatne stope i valutnog rizika. Ne radi se o novoj pozajmici, nego o potrebi refinansiranja starih dugovanja”, kazali su nezvanično u Vladi.\nU izvršnoj vlasti ocjenjuju da obaveza MFSS-a i ove vlade je aktivno upravljanje javnim dugom i zaštita od izloženosti valutnom riziku, kao i dodatno smanjenje troškova zaduživanja.\nEkonomsko osnaživanje žena od posebnog značaja


KORONA PREDANjAČI U VLASOTINCU I MEDVEĐI: U Jablaničkom okrugu još 111 novoobolelih od kovida | Novosti.RS\nOd ukupnog broja testiranih osoba, u Leskovcu su uzorkovane 282, a prisustvo virusa potvrđeno je kod 59 osoba. U Vlasotincu je zaražen još 41, Medveđi sedam, Lebanu tri, a u Bojniku jedan pacijent. Trenutno se čeka na analize još 70 uzoraka iz svih lokalnih samouprava Jablaničkog okruga.\nPored Vlasotinca koje, u odnosu na broj stanovnika, ima ubedljivo najveći broj zaraženih osoba i gde je, pre dve sedmice, proglašena vanredna situacija, to je juče učinio i Štab za vanredne situacije u Medveđi.\nOva odluka je doneta zbog naglog porasta broja zaraženih, a na preporuku leskovačkog ZZJZ. Samo u poslednjih nedelju dana u Medveđi, koja ima oko 6.500, registrovano je više od 60 slučajeva novog oboljevanja od opakog virusa.\nUvođenje vanredne situacije značiće rigoroznije kontrole nadležnih organa, a građanima je upućen apel da poštuju sve protivepidemijske mere.\nPored širenja virusa u opštoj populaciji, veliki broj uzorkovanih osoba u Leskovcu je posledica i sistematskog testiranja zaposlenih u ovdašnjoj Opštoj bolnici i Domu zdravlja gde je do juče registrovano da je više od 60 zaposlenih u ovim ustanovama inficirano opakim virusom.\nfudbal virus korona broj zaraženih virusom korona Jablanički okrug\nSKORO svaki deseti testirani pacijent u Jablaničkom okrugu pozitivan je na virus korona. Na to ukazuju rezultati laboratorijskih analiza koji su u poslednja 24 časa stigli u leskovački Zavod za javno zdravlje.


Svaki minut legnu 4.503 marke – ASinfo Portal\nSvaki minut legnu 4.503 marke\nBANJALUKA – Poreska uprava Republike Srpske je u protekla dva mjeseca na račun javnih prihoda RS prikupila ukupno 389,1 milion KM, što je za 11 miliona KM ili tri odsto više nego u istom periodu prethodne godine.\nRačunica, dakle, pokazuje da je u svakom od 60 dana, koliko ih je ukupno bilo u januaru i februaru ove godine, lijegalo blizu 6,5 miliona maraka, ili svakog minuta po 4.503 KM.\nKako je “Nezavisnim novinama” potvrđeno iz Poreske uprave RS, samo u februaru ove godine prikupljeno je 214 miliona maraka, što je za 10,4 miliona KM ili pet odsto više.\n“To pokazuje da je i u ovoj godini nastavljen višegodišnji pozitivan trend u naplati javnih prihoda u RS, što se može pripisati redovnim aktivnostima Poreske uprave RS, ali i dobroj makroekonomskoj situaciji u RS, kojoj je najviše svojim mjerama doprinijela Vlada RS”, izjavio je Goran Maričić, direktor Poreske uprave Republike Srpske.\nKada su u pitanju doprinosi, iako je od početka godine zbirna stopa doprinosa smanjena sa 33 na 32,8 odsto, naplata je u februaru značajno povećana i iznosila je 135,7 miliona maraka, što je za 7,8 miliona KM ili šest odsto više nego u istom mjesecu prošle godine.\n“Za Fond PIO naplaćeno je 77,9 miliona maraka ili sedam odsto više, dok je za Fond zdravstvenog osiguranja naplaćeno 48,5 miliona maraka, što je za sedam odsto više u odnosu na uporedni period”, naveli su iz Poreske uprave RS.\nKako uvjeravaju, rast je zabilježen i kod naplate prihoda po osnovu doprinosa za Fond dječje zaštite i Fond za zapošljavanje lica s invaliditetom.\n“Naplata direktnih poreza u februaru ove godine iznosila je 41,04 miliona maraka, što je za gotovo tri miliona maraka ili osam odsto više nego u istom mjesecu prošle godine”, saopšteno je iz Poreske uprave RS.\nNajveći rast naplate u ovom segmentu prihoda ostvaren je kod poreza na dobit koji je naplaćen u iznosu od 23,4 miliona maraka, što je za 4,4 miliona KM ili 23 odsto više nego u februaru prošle godine.\nRast naplate je zabilježen i kod poreza na upotrebu, držanje i nošenje dobara od osam odsto, dok je naplata poreza na dohodak u februaru bila manja za 1,5 miliona KM.\n“Kod ostalih javnih prihoda, u februaru je ostvarena naplata od 37,1 milion KM, što je na nivou naplate u istom mjesecu prošle godine. Takse i naknade su naplaćene u iznosu od 25,2 miliona maraka ili 10 odsto više, dok je po osnovu naknada za priređivanje igara na sreću naplaćeno ukupno 4,7 miliona maraka ili 92 procenta više u odnosu na isti mjesec prethodne godine”, kažu iz Poreske uprave RS.\nTakođe, rast naplate zabilježen je i kod kazni, i to za šest odsto. Smanjenje naplate kod ovog segmenta javnih prihoda zabilježeno je kod koncesionih naknada, gdje je naplata bila manja za dva miliona KM, te kod ostalih prihoda gdje je naplata bila manja za 2,8 miliona KM.\nPoreska uprava Srpske zahvalila je svim poreskim obveznicima koji uredno izvršavaju svoje poreske obaveze.\nPozvali su sve poreske obveznike da posluju u skladu sa važećim propisima i da svoje obaveze izvršavaju blagovremeno, te da samim tim doprinesu jačanju Republike Srpske i njene ekonomije.\nTAGOVIGoran MaričićlegnumarkeminutnajnovijePoreska uprava RSPrihodiSvaki\nPočinje obnova naftnih rezervi FBiH


Standardi bezbednosti i kvaliteta Evropske atletike za drumske trke služe kao osiguranje za drumske trkače iz čitave Evrope. Po njima se razlikuju trke koje poštuju standarde i one koje ne traže sertifikaciju ili ocenjivanje. Oni stvaraju temelj za "Trčanje za sve", jak i prepoznatljiv brend za aktivnosti trčanja u čitavoj Evropi.\n1 zvezdica – Trka ispunjava garantovane minimalne zahteve za bezbednost i zaštitu sportista u toku trke s malim brojem trkača.\n3 zvezdice – Trka garantuje dobar nivo bezbednosti i zaštite i trkačima pruža zadovoljavajući nivo kvaliteta usluga u sklopu trke s velikim brojem trkača.\n5 zvezdica – Trka garantuje opsežan nivo bezbednosti i zaštite i usluge visokog kvaliteta za trku sa znatnim brojem trkača.\nDa bismo postigli njihove standarde, trke ocenjujemo u ukupno 54 kategorije koje pokrivaju ove oblasti:\nOdgovornost za životnu sredinu i društvena odgovornost\nKako postavljamo standarde\nDa bismo obezbedili legitimnost i kredibilnost, kao i da bismo osigurali da standardi uzimaju u obzir današnje trkače i organizatore trka, savetovali smo se sa ovim grupama:\nČlanski savezi Evropske atletike\nStručnjaci za takmičenja i medicinski stručnjaci\nInternet portal "Trčanje za sve", koji je dostupan na brojnim evropskim jezicima, služi kao centralno mesto za informisanje i nudi kalendar sertifikovanih trka. Uz mogućnost da se ostave utisci sa trka, u stilu portala Trip advajzora (Trip Advisor), takođe deluje kao dugotrajan i rastući izvor za razmenu znanja i saveta među kolegama.\nPortal "Trčanje za sve" deluje kao kanal za prijavu na sertifikaciju i korišćenje brenda u promotivnim materijalima, kao i dodatan kanal za promovisanje događaja. Pruža međunarodni portal na brojnim evropskim jezicima, koji trkačima omogućava pristup korisnim informacijama.


Vesti online / Slobodno Vreme / Putovanja / Pripremite se na vreme, sprečite džet leg\nPripremite se na vreme, sprečite džet leg\nUz pomoć aplikacije Jet Lag Rooster možete se unapred pripremiti za promenu vremenske zone i preduprediti džet leg.\nDžet leg je "desinhronizacija" u telu čoveka, koja nastaje kao posledica letenja avionom kroz više vremenskih zona, najčešće nakon međukontinentalnih letova. Dugi letovi ne stvaraju samo vremensku razliku, već i iscrpljuju telo koje mora po dolasku da počne da se nosi i sa novom satnicom i sa sopstvenim umorom.\nAli, svetski putnici sada mogu da odahnu pošto sajt Jet Lag Rooster nudi rešenje ovog problema zasnovano na praćenju prirodnog smenjivanja "dnevnog i noćnog ritma" ljudskog organizma.\nAplikacija jednostavno funkcioniše, tako što vam na osnovu podataka o destinaciji na koju ste se uputili, vremenu poletanja i sletanja i vašem uobičajenom obrascu spavanja izračuna kako da se na najjednostavniji način prilagodite novoj vremenskoj zoni.\nTakođe, možete izabrati da li sa "uvežbavanjem" novog ritma spavanja želite da počnete nekoliko dana pre puta ili po dolasku na željenu destinaciju.\nKad unesete sve podatke, dobićete "šemu" spavanja koje treba da se pridržavate da biste izbegli džet leg, prenosi "Dejli mejl".\nPUTOVANJA Sve više turista hrli u ovu prelepu zemlju u Evropi\nPUTOVANJA Ove stvari nikako ne radite u našoj zemlji\nPUTOVANJA Zabranjeni raj: Ostrvo 250 ljudi i mnoštva morskih medvedica\nPUTOVANJA Kopaonik: Miris vrganja opio turiste


Načelnici Uprave saobraćajne policije i Uprave granične policije Ministarstva unutrašnjih poslova Nebojša Arsov i Milјan Stanojević obišli su danas na terenu pripadnike ovih uprava i zahvalili im se na danonoćnom radu tokom cele godine.\n„Prošle godine smo imali najmanji broj poginulih u saobraćajnim nezgodama od kada se prati stanje bezbednosti saobraćaja na našim putevima. Ipak, naš cilј je da broj povređenih i poginulih što više smanjimo. Apelujem na sve učesnike u saobraćaju da se savesno ponašaju, da poštuju saobraćajne propise, jer je to jedini i pravi način da niko ne bude povređen i da se svi osećamo sigurno i bezbedno u saobraćaju“, poručio je Arsov.\nOn je rekao da je prošle godine u saobraćajnim nezgodama poginula 531 osoba što je za 3 odsto manje u odnosu na 2018. godinu. Takođe, povređeno je i za oko 6,5 posto manje osoba u saobraćajnim nezgodama.\nArsov je obišao pripadnike saobraćajne policije koji patroliraju u Beogradu kao i „presretače“ i najavio je da će saobraćajna policija i ove godine uz preventivan rad imati i mnogobrojne akcije.\nNačelnik Uprave granične policije Milјan Stanojević istakao je da je 72 miliona putnika prešlo naše granične prelaze u prethodnoj godini.\n„Zahvalјujem se svim pripadnicima granične policije koji predano rade tokom cele godine što pokazuju i odlični rezultati. U godini iza nas na srpskim granicama zaplenjeno je 2,6 tona narkotika“, naglasio je Stanojević nakon obilaska Graničnog prelaza Batrovci.\nOn je podsetio i da granični policajci svakodnevno obezbeđuju državnu granicu i da su na usluzi građanima i putnicima na svim graničnim prelazima u našoj zemlјi.


Evropsko prvenstvo u odbojci na pesku za mlade - Sportal\n22:17 - 09.04.2022\nBRAVO, MOMCI Sjajni juniori Srbije obeybedili plasman na prvenstvo Evrope!\nMuška juniorska odbojkaška reprezentacija Srbije, igrači rođeni 2003. i mlađi, pobedom u 3. kolu turnira C grupe II runde kvalifikacija, plasirala se na Evropsko prvenstvo koje se odigrava ove godine! Srbija je večeras u Ubu savladala Francusku sa 3:1, p\n18:32 - 29.03.2022\nBRAVO, DEČACI: Kadeti Srbije idu na Evropsko prvenstvo\nKadetska reprezentacija Srbije ostvarila je novu pobedu u kvalifikacijama za Evropsko prvenstvo i plasirala se na kontinentalno takmičenje.\n15:12 - 24.01.2022\n20:47 - 12.01.2022\nNakon rukometašica i njihovog Svetskog prvenstva, na veliku scenu sada stupaju rukometaši koji će od 13. do 30. januara 2022. u Mađarskoj i Slovačkoj igrati Evropsko prvenstvo. Srbija će u Segedinu igrati protiv Francuske, Hrvatske i Ukrajine, te pokušat\n22:51 - 21.08.2021\n09:27 - 10.06.2021\nEvropsko prvenstvo samo što nije počelo, a sutra uveče spektakl utakmicom otvaraju Turska i Italija, a sada je određen i glavni arbitar tog duela koji je svima nama u Srbiji dobro poznat.\n15:53 - 24.05.2021\nPredsednik Srbije Aleksandar Vučić, koji je danas razgovarao sa ambasadorima Kvinte, dobio je zanimljiv poklon od ambasadorke Velike Britanije Šan Makleud - dres Škotske, uoči večerašnje fudbalske utakmice Srbija - Škotska, odlučujuću za plasman na Evrop


SARAJEVO Zbog zastoja u radu Parlamentarne skupštine BiH\nPilica je naglasio da su revidirali sve institucije\nSkup održan u Sarajevu\nZamjenik generalnog revizora Ureda za reviziju institucija Bosne i Hercegovine Jasmin Pilica kazao je da skoro 160 revizorskih izvještaja još nije usvojeno zbog zastoja u radu Parlamentarne skupštine BiH u proteklom periodu.\nU okviru konferencije "Učinkovita javna revizija za smanjenje korupcije u BiH", koju su danas u Sarajevu organizirali Centri civilnih inicijativa i Ambasada Švedske u BiH, Pilica je naglasio da je Ured radio posao u skladu sa svojom dinamikom, koja je potpuno usklađena sa zakonom.\nGovoreći o revizorskim izvještajima za 2018. godinu, Pilica je naglasio da su revidirali sve 74 institucije te da su imali šest "mišljenja s kvalifikacijom", od čeka četiri "mišljenja s rezervom uz skretanje pažnje", dva "mišljenja s rezervom", 55 "pozivnih mišljenja uz skretanje pažnje", dok je 12 mišljenja okarakterizirano kao "pozitivno".\n- Imamo informaciju da je skoro 60 posto naših preporuka realizirano - kazao je Pilica te je dodao da je veoma teško ocijeniti koja je preporuka realizirana, a koja polovično realizirana.\nIstaknuo je da Ured za reviziju sarađuje s tužilaštvima, ali da je njihova primarna uloga da daju nezavisno mišljenje o finansijskim izvještajima i usklađenosti funkcioniranja institucija.\n- Naši izvještaji su detaljni i svi tužioci u njima mogu naći sve eventualne indicije o počinjenju krivičnih djela - zaključio je Pilica.\nRealizirano 60 posto preporuka Ureda Foto: Fena\nPredrag Kožul, predstavnik Komisije za finansije i budžet Predstavničkog doma PSBiH, smatra da situacija, prema podacima Ureda za reviziju, izgleda veoma dobro, ali da se mora uzeti u obzir da su "mišljenje s kvalifikacijom" dobile one institucije koje imaju veliki budžet.\n- Dio preporuka Ureda za reviziju je sistemskog karaktera, jer su u sferi političkih pitanja, kao što je pitanje državne imovine u Ministarstvu odbrane BiH. To je glavni razlog što su dobili "mišljenje s rezervom", a sami ne mogu riješiti problem - istaknuo je Kožul.\nPohvalio je saradnju Komisije i Ureda za reviziju, ističući da je Ured iz BiH najbolji u regiji, za šta je velikim dijelom zaslužna i međunarodna pomoć.\nDirektor Agencije za javne nabavke BiH Đenan Salčin kazao je da su 2018. i 2019. godini podnijeli 25 prekršajnih prijava protiv odgovornih osoba kad se govori o zloupotrebi javnih nabavki, dok su u januaru 2020. podnijeli šest prijava.\n- Mnogo je zloupotreba i kršenja i želim potcrtati da se svi moraju ponašati odgovorno - poručio je Salčin te je dodao da u kontinuitetu rade na edukaciji službenika, sudija i tužilaca o javnim nabavkama, jer to, kako tvrdi, predstavlja veliki problem.\nDirektor Odjela za razvojnu saradnju u Ambasadi Švedske u BiH Torgni Svenungson (Torgny Svenungsson) smatra da je revizija javnih institucija vrlo bitna tema, jer pomaže u unapređenju transparentnosti, djelotvornosti i omogućava implementaciju vladavine zakona.\nProjekt menadžerica CCI-ja Jasmila Pašić ističe da je cilj konferencije da ukaže na proces važnosti javne revizije, koja predstavlja kontrolni mehanizam u upravljanju javnim sredstvima i javnom imovinom. Izrazila je nezadovoljstvo efektom rezultata u procesu javne revizije, jer postoji veliki broj preporuka koje nisu realizirane.\nKonferencija je okupila predstavnike revizorskih institucija u BiH, parlamentarnih komisija, nadležnih tužilaštava te javnih institucija i civilnog društva.\nNa konferenciji je predstavljen i specijalizirani web-portal o reviziji, kontroli utroška javnog novca i rada javnih ustanova i predzeća. Na portalu www.revizije.info nalaze se baze podataka o finansijskim revizijama u posljednje četiri godine.\nUred za reviziju Jasmin Pilica


Šarčević: Djaci da ravnopravno uče dva strana jezika – Gradskibiro.rs\nŠarčević: Djaci da ravnopravno uče dva strana jezika\nBEOGRAD, 30. januara 2017. (Beta) – Ministar prosvete, nauke i tehnološkog razvoja Mladen Šarčević založio se danas da učenici u Srbiji ravnopravno uče dva strana jezika u školi.\n“Naš stav je da bi deca trebalo ravnopravno da uče dva strana jezika. A da bismo to i omogućili moramo da definišemo radnu nedelju, da precizno utvrdimo šta učenike opterećuje, a šta relaksira”, rekao je Šarčević u Osnovnoj školi “Mihailo Petrović Alas” u Beogradu, gde je prisustvovao početku Zimskog univerziteta za profesore francuskog jezika u Srbiji.\n“U okviru analize nedeljne opterećenosti učenika posebna pažnja, izmedju ostalog, biće posvećena učenju stranih jezika”, rekao je ministar i poželeo uspešan seminar profesorima.\nUspešan rad profesorima poželela je ambasadorka Francuske u Srbiji Kristin Moro, koja je ukazala na neophodnost razvoja nove, interaktivne metode učenja jezika, kako bi djaci na najbolji način usvojili znanje.\n“Kroz jezik deca usvajaju ne samo lingvistička već i interkulturalna znanja, dobijaju na zrelosti i sposobnosti da anticipiraju i prate promene u društvu. Zato je važno unaprediti predavačke metode”, rekla je Moro.\nSeminar se održava devetu godinu zaredom, u organizaciji Udruženja profesora francuskog jezika.


BRUKA: Umesto Kaluđerčana, Antića i Palmu dočekali Zvezdarci - Grocka Info\nNaslovna Vesti Politika BRUKA: Umesto Kaluđerčana, Antića i Palmu dočekali Zvezdarci\nBRUKA: Umesto Kaluđerčana, Antića i Palmu dočekali Zvezdarci\nNa jučerašnjem skupu u Kaluđerici skupilo se oko 150 građana ispred Doma zdravlja u Kaluđerici, koji su dočekali Aleksandra Antića, Dragana Markovića Palmu i Milana Krkobabića. Kako su izveštavali pojedini portali sa naše opštine, njih su dočekali građani iz Kaluđerice.\nČitaoci portala Grocka info se ipak nisu složili sa tim i insistirali da objavimo pravu istinu. Svega 20-ak članova OO SPS Grocka bilo je na tom skupu, a ostatak su popunili omladinci i aktivisti sa Zvezdare. Tragom informacija proverili smo ove priče, i zaista našli dokaze da je to baš tako i bilo.\nIzgleda da je koalicija koja je napravljena sa “Snagom građana” 2012. godine ipak uzela danak, i pokazala nemoć koju SPS ima na severnom delu opštine.\nIako su se trudili da odaju prividnu odusevljenost skupom, vidna je bila razočaranost lidera koalicije oko SPS-a, koji su shvatili da nisu doveli omladinu i aktiviste sa Zvezdare, poseta Kaluđerici bi se pretvorila u pravi debakl, ali je ipak “pojačanjem sa strane”, donekle ta slika ispravljena.\nČak i na pijaci u Boleču skupilo se svega 10-ak socijalista, a bilo je prisutno i nekoliko omladinaca PUPS-a, koji su došli iz grada posebnim mini busem.\nGrocka info još jednom realno sagledava situaciju, i nećemo pisati bajke, kao što to rade pojedini portali sa naše opštine.\nPrethodni tekstAnkete: SNS daleko ispred svih, ostale stranke različito\nSledeći tekstLUDILO: Urednik Naša Grocka žicka po netu


Poljoprivrednici, prijavite se za novčanu pomoć Evropske unije! – RTV SUNCE Arandjelovac\nHome » Aranđelovac » Poljoprivrednici, prijavite se za novčanu pomoć Evropske unije!\nPoljoprivrednici, prijavite se za novčanu pomoć Evropske unije!\nin Aranđelovac 07/02/2019\nMinistarstvo poljoprivrede raspisalo je javni poziv za dodelu IPARD podsticajnih sredstava Evropske unije za proizvodnju mleka, mesa, voća, povrća i useva.\nSavetnica u Poljoprivredno stručnoj službi Prokuplja Snežana Jović kaže da je glavni cilj IPARD programa Evropske unije pomoć poljoprivrednim proizvođačima i prerađivačima seoskih područja da unaprede svoje kapacitete i pripreme se za evropske standarde u oblasti poljoprivrede.\n„Za sredstva iz IPARD programa mogu da konkurišu fizička lica – nosioci komercijalnog registrovanog porodičnog gazdinstva, preduzetnici, privredno društvo i zemljoradničke zadruge sa šireg područja Prokuplja“, saopštili su iz Gradske uprave u tom mestu.\nIznos podsticaja u sektoru mesa, voća i povrća je od 10.000 do milion evra, a u sektoru mleka od 10.000 do dva miliona evra.\nRok za podnošenje dokumentacije je 11. mart a sve informacije zainteresovani mogu da dobiju u prostorijama Poljoprivredne stručne službe u Prokuplju, kazali su u Gradskoj upravi.\nMinistarstvo poljoprivrede planira da do kraja godine raspiše još četiri javna poziva za dodelu sredstava iz IPARD programa.\nPrethodna: Riznica svetitelja – četvrtak 7.februar.2019\nSledeća: RTV SUNCE – KŠ ŽRK BEKAMENT BB


Premijera i prvi uspesi ’’Sporazuma’’\nFilm Peđe Radonjića premijerno će biti prikazan u drugoj polovini avgusta na festivalima u Nišu i Vrnjačkoj Banji.\nDetalj iz filma Sporazum (Foto Slavenko Smiljanić)\nSvoje prvo prikazivanje „Sporazum“ će imati 16. avgusta u okviru zvanične selekcije Festivala filmskog scenarija koji se ove godine održava jubilarni 40. put u Vrnjačkoj Banji.\nNekoliko dana nakon toga prikazaće se i na 51. Festivalu glumačkih ostvarenja koji se održava od 20. do 26. avgusta u Nišu, gde je takođe u takmičarskom programu među 12 selektovanih filmova.\n„Svakako me veoma raduje me što će se ’Sporazum’ pojaviti pred domaćom publikom. Već i sama činjenica da se film našao u zvaničnim takmičarskim programima prva dva festivala na koja je poslat, a koji imaju ozbiljan renome i veliki nacionalni značaj i tradiciju, predstavlja uspeh za mene i celokupnu ekipu koja je radila u ekstemno teškim i produkcijski i finansijski oskudnim uslovima“, naveo je za RTV KIM reditelj i scenarista Predrag Peđa Radonjić.\nRadonjić je dodao i da veruje kako je sa malobrojnom ekipom i uz veliku pomoć i razumevanje glumaca uspeo da napravi autorski autentičan film koji će naići na interesovanje i dobar odjek kod publike i stručne javnosti.\nFilm „Sporazum“, koji je u celosti snimljen na Kosovu i Metohiji, producirala je produkcijska kuća „Frejm“ u saradnji sa RTV KIM.\n08.03.2021 Neuspela pljačka kod Badovačkog jezera (1022)\n08.03.2021 Radulović: Rodna ravnopravnost i dalje izazov za kosovsko društvo (192)


Arheologija : strana 2 : Južne vesti\n12:37, 29. 8. 2018.\nLeskovačkim arheolozima nagrada “Mihailo Valtrović”\n14:35, 22. 5. 2018.\nZa izložbu “Tajne arheoloških depoa” kojom su publici prikazali predmete koje je Narodni muzej u Leskovcu čuvao i koji ranije nisu bili dostupni javnosti, kustosi arheolozi ovog muzeja Julijana Pešić, Smilja Jović, Vladimir Stojanović i Vladimir Stevanović dobitnici su nagrade “Mihailo Valtrović” za izuzetne rezultate u prethodnoj godini.\nU Aleksincu izložba predmeta od neolita do gvozdenog doba\n10:30, 22. 3. 2018.\nNaredne dve nedelje u Art galeriji Centra za kulturu i umetnost u Aleksincu biće otvorena izložba na kojoj će biti predstavljen arheološki materijal koji obuhvata vremenski period od neolita preko bakarnog, bronzanog i gvozdenog doba.\n00:09, 1. 6. 2016.\nDugovečna vlast gorih je učinila da estetika i logika ovde budu dve stalno zaraćene kategorije. A samo nekoliko stotina godina ranije ili nekoliko stotina kilometara dalje su isle, ili i dalje idu zajedno, ruku pod ruku. I tada je lepo-korisno i korisno je lepo.\nKnjiga o iskopavanjima na lokalitetu Bubanj\n16:26, 28. 9. 2015.\nMonografsko izdanje “Stara iskopavanja na lokalitetu Bubanj - praistorijsko višeslojno nalazište kod Niša” biće promovisano u sredu 30. septembra u 12 sati u projekcionoj sali logora na Crvenom krstu u Nišu.


Individualni kursevi i Škola arapskog Jezika | Akademija Oxford\nIndividualni Kursevi arapskog Jezika\nIndividualni kursevi arapskog jezika - Audio verzija\nIndividualni kurs arapskog jezika – posebno postaje popularan i tražen u poslednje vreme, kada je mogućnost turističkog napredovanja naše države u svakom smislu sve sigurnija, a broj poslodavaca sa arapskog govornog područja sve veći po najavama ili prisustvom.\nOvakvim vidom nastave je, pored vremenskih intervala koji su u dogovoru samo sa profesorom, omogućeno polazniku da je svo vreme trajanja časa, samo njegovo vreme. Sva pitanja, nedoumice, ali i nove oblasti, profesionalnim pristupom omogućeni su samo njemu kao pojedincu. Samim tim i mogućnost učenja i savladavanje gradiva je lakša i prihvatljivija, jer je prilagođena svakom ponaosob.\nI ukoliko je potrebno da u određenom vremenskom roku, kako biste Vi otišli u jednu,od za Vas obećanih zamalja, naučite i savladate što više arapskog jezika, ovo je zasigurno vid edukacije namenjen upravo Vama i Vašim potrebama.\nIndividualni kurs arapskog jezika – traje onoliko dugo koliko Vi to želite. Za jedan nivo potrebno je da odvojite vreme za dvadeset i pet dvočasa, kako biste savladali propisano gradivo, ali ćemo Vam u ovom slučaju maksimalno biti na raspolaganju kada je u pitanju vreme održavanja nastave. Stoga požurite, kako biste izabrali svoje termine i nastavili tamo, gde Vam je jezik bio prepreka, jer sada je više nećete imati!!!\nIndividualni kurs arapskog jezika - cena\nSpisak gradova za individualni kurs arapskog jezika


Zna li se kada će vakcina protiv kovida 19? - Istinomer\nMiljana Miletić 14. 11. 2020.\nIako zvanično još ne postoji vakcina protiv kovida 19, predsednik Vučić je najavio da ćemo prve doze imati već pre kraja decembra. Tačno je da je Fajzer-Bajontekova vakcina pokazala 90 odsto efikasnosti u trećoj fazi kliničkog ispitivanja, ali još uvek nije odobrena ni spremna za distribuciju. Šta je potrebno da vakcina bude odobrena i šta kažu iz CEPI-ja o potencijalnoj vakcini protiv kovida 19?\nDa li predsednik Srbije raspolaže nekim informacijama koje još nisu poznate CEPI-ju, Koaliciji za inovacije protiv epidemije, koja je deo COVAX inicijative, ili je iz nekih drugih razloga optimističniji od svetskih stručnjaka?\n“Daćemo sve od sebe da obezbedimo što je moguće više vakcina i da završimo borbu protiv kovida kao jedna od najboljih zemalja”, rekao je pre nekoliko dana predsednik Aleksandar Vučić, objašnjavajući da je preko COVAX inicijative obezbeđeno 1,8 miliona doza vakcine za građane Srbije.\nIako je najavio vakcinisanje zdravstvenih radnika i vojske do kraja januara, ne zna se čije će to vakcine pre kraja godine stići u Srbiju.\n“Pregovaramo s kineskim i ruskim partnerima, sa svima koji bi mogli vakcinu da nabave… To nije politička odluka, već ona koja se tiče zdravlja ljudi”, rekao je, ističući ipak da će najverovatnije odluka pasti na Fajzer – Bajontek.\nŠta kažu iz CEPI-ja?\nNakon najave predsednika Vučića, Istinomer je kontaktirao CEPI.\nPodsetimo, Srbija je potpisala obavezujući sporazum o pridruživanju COVAX inicijativi koja se zalaže za lakši pristup vakcini za korona virus.\nDr Ričard Hačet, zivršni direktor CEPI-ja, rekao je da su dosadašnji privremeni rezultati kompanije Fajzer-Bajontek ohrabrujući i da su pokazali umeće naučne zajednice u unapređivanju potencijalnih vakcina protiv kovida 19.\nU CEPI-ju, kako je dodao, veruju da recentni rezultati povećavaju verovatnoću uspeha drugih vakcina kandidata za kovid 19 koje koriste sličan pristup, a deo su CEPI-ja.\n“Svetu su hitno potrebne višestruke sigurne i efikasne vakcine da pobedimo kovid 19, tako da je presudno da se istraži i razvije vakcina i nastavi ovim tempom. CEPI i COVAX grade širok portfolio kandidata za vakcinu kako bi povećali globalnu dostupnost doza i osigurali da učinimo dostupnim vakcine pogodne za upotrebu u širokom spektru populacije i okruženja”, rekao je Hačet.\nKada je reč o drugim proizvođačima, Rusi tvrde da je njihov Sputnik V, koji je takođe došao do treće faze testiranja, čak 92 odsto efikasan protiv kovida 19.\nDok je u Fajzerovom istraživanju učestvovalo 43.500 ljudi, podaci o ruskoj vakcini se zasnivaju na 20 slučajeva zaraze kovidom 19 od 16.000 dobrovoljaca kojima je data vakcina Sputnik V ili placebo injekcija.\nEU naručila 300 miliona doza\nEvropska komisija saopštila je da je odobrila četvrti ugovor sa farmaceutskim kompanijama Fajzer i Bajontek koji predviđa početnu kupovinu 200 miliona doza u ime svih država članica EU.\nUgovor predviđa i mogućnost da se zahteva isporuka do 100 miliona dodatnih doza kada se vakcina pokaže kao sigurna i efikasna protiv kovida 19. Takođe, države članice mogu doneti odluku da vakcinu doniraju zemljama sa nižim i srednjim prihodima ili da je preusmere drugim evropskim zemljama.\nRanije, EK je potpisala ugovore sa kompanijama AstraZeneca, Sanofi-GSK and Janssen Pharmaceutica NV.\nŠta kažu iz SZO?\nVakcinu pre distribucije moraju odobriti nacionalni regulatori, navode iz Svetske zdravstvene organizacije. Po njihovim procenama, bezbedna i efikasna vakcina protiv kovida 19 mogla bi biti spremna za distribuciju početkom ili do sredine 2021. godine. Do tada, proučava se više potencijalnih vakcina.\nPut do sigurne i efikasne vakcine nije lak. Pre nego što je SZO i Globalni savetodavni komitet o bezbednosti vakcina razmotre i prekvalifikuju, potrebno je da se izvrše serije nezavisnih provera dokaza o efikasnosti i bezbednosti, kao i provera i odobrenje zemlje u kojoj se vakcina proizvodi.\nRezultate kliničkih ispitivanja analizira nezavisno telo SZO sačinjeno od stručnjaka (SAGE) koje zatim daje preporuku da li i na koji način da se koriste vakcine.\nDa li će u svojim zemljama odobriti vakcinu za nacionalnu upotrebu i na koji način će se koristiti, države odlučuju same na osnovu preporuka SZO.\nVakcine će morati da se proizvode u velikim količinama, piše SZO, ističući da će to predstavljati veliki izazov. A proces distribucije biće složen – biće neophodno rigorozno upravljanje zalihama i kontrola temperature. Po pisanju New York Times-a, Fajzerova vakcina mora se čuvati na temperaturi od oko minus 70 stepeni Celzijusa neposredno pre ubrizgavanja, što može napraviti velike probleme u distribuciji.\nFajzerovi naučnici, pak, ne misle da je distribucija u ovim uslovima nemoguća misija. Osmislili su ambalažu u obliku kutije za picu u kojoj je vakcina spakovana sa ledom koji joj održava temperaturu nekoliko nedelja.\nAleksandar Vučić CEPI COVAX Fajzer vakcina


REHAU – vodeći dobavljač sistema za industriju\nREHAU se u različitim industrijskim branšama nametnuo kao vodeći dobavljač sistema i partner u razvoju, inovativni kreator ideja, kao i pouzdan dobavljač sistema i proizvoda iz serijske proizvodnje. U naše kupce ubrajamo drvoprerađivačku industriju i inudstriju namještaja, industriju bijele tehnike, kao i industriju vozila, postrojenja i mašina. Proizvodi i sistemska rješenja za područje crijeva i tehnologiju elastomer se proizvode kako za industriju tako i za krajnje potrošače. Spektar rješenja na bazi polimera se proteže od standardizovanih programa za serijsku proizvodnju pa sve do individualno razvijenih proizvoda i sistema. Kupci koji koriste naše opsežne pakete usluga i servisa profitiraju u svim fazama industrijskog poslovanja.\nZa inudstriju namještaja i drvoprerađivačko zanatstvo REHAU razvija funkcionalne programe za kancelarije, kuhinje, kupatila, dnevne i spavaće sobe. Kao kreator inovacija i na tržištu vodeći proizvođač kant-traka REHAU podstiče razvoj proizvoda, dizajna i procesa. Razvoj zvučno-apsorbujućih rolo-vrata za ormane unapređuje radno okruženje i time podiže efikasnost rada u kancelarijama. Sposobnost kompanije da ispuni najviše i najrazličitije zahtjeve u odnosu na dizajn i površinsku strukturu, zasniva se na opsežnoj stručnosti po pitanju materijala, postupaka i površinske obrade.\nKao kompetentan specijalista za razvoj profila i fazonskih komada REHAU opslužuje saobraćajno-tehničku branšu – od izgradnje šina do avio-industrije. Ostala područja, koja su težište našeg poslovanja su automobilska industrija i industrija postrojenja, kao i tehnika za klima uređaje i ventilacione sisteme. Kompanija nudi koncepte rešenja i programa za višekratna transportna pakovanja kako za internu upotrebu tako i za externe logističke tokove. Kombinacija individualnih sistemskih rješenja sa opsežnim servisom i profesionalni logistički koncepti kupcima donose značajnu prednost nad konkurencijom.\nZa industriju bijele tehnike REHAU je stručan partner za najrazličitije zahtjeve u odnosu na uređaje za hlađenje, kuhanje i ostale kućne aparate. Paleta seže od zaptivnih profila za frižidere preko različitih profila i fazonskih komada pa sve do kompleksnih sistemskih razvoja za proizvođače uređaja za profesionalnu primjenu u privredi.\nREHAU se bavi razvojem na području tehnike crijeva i elastometara, specifičnih tipova crijeva i vodova po zahtjevu kupca sa područja automobilske industrije, industrije mašina i postrojenja, kao i penumatske i fluid tehnike. Specijalista za isporuku sistema impresionira svojom tehnologijom materijala, armiranja, armatura i priključaka, i važi za dobavljača kompletnog asortimana baštenske tehnike.\nPoslovno područje Industrija je jedan od nosećih stubova kompanije REHAU, prerađivača polimera, koji posluje širom sveta. Za pojedine branše specifičan Know-how, koji potiče sa naša tri poslovna područja Gradnja, Automotivi i Industrija REHAU konzekventno međusobno povezuje, kako bi na nivou proizvoda, savjetovanja i servisa ponudio inovativne i zaokružene sisteme, i time ojačao svoju, širom sveta, vodeću poziciju. Oko 20.000 zaposlenih širom globusa za REHAU postiže rast i uspjeh. Na preko 170 lokacija nezavisna porodična kompanija traži blizinu tržišta i kupaca.


Sporni amandmani mogu pasti na Ustavnom sudu – Banjaluka24\n“Potrebni su i konstruktivni amandmani, ali određeni amandmani predloženi od skupštinske većine na prvi pogled izgledaju kao da nisu u skladu sa zakonima. Banjaluka trenutno nema vremena za luksuz da predlaže amandmane koji će ‘padati’ na Ustavnom sudu”, zaključuje Kondić.\n– Kao odbornici u Skupštini grada zastupamo određene politike i svoje glasače i prirodno je da se u vezi sa određenim pitanjima ne može postići saglasnost, ali je od izuzetne važnosti da se argumentovano i sa uvažavanjem odnosimo prema svim pitanjima i konstruktivnim dijalogom pokušamo doći do najboljeg rješenja.\n– Ovo je stav Gradskog odbora SPS-a, poručio je Saša Kondić, šef Kluba odbornika Socijalističke partije Srpske, uoči sutrašnje sjednice Skupštine grada Banjaluka.\nOn je istakao da odbornici u gradskom parlamentu, ali i svi građani Banjaluke, posljednjih dana svjedoče nimalo prijatnoj komunikaciji na relaciji gradonačelnik – skupštinska većina, te da takva situacija može samo da doprinese raspirivanju mržnje.\n“Takav kurs vrha gradske vlasti, uz već nezavidnu ekonomsku situaciju i iscrpljenost građana zbog pandemije virusa korona, može samo da unese dodatni strah i doprinese jačanju nepovjerenja među građanima u bolju budućnost na ovim prostorima“, naglašava Kondić.\nDodaje da najviše plaši činjenica da se u retoričkim izjavama osjeti mržnja, što nikako nije poruka koja treba da se pošalje iz skupštinske sale.\n„Pod pretpostavkom da je interes Banjaluke svima nama iznad stranačkih i bilo kakvih drugih ličnih interesa, naš dijalog treba da budi nadu među građanima da mi možemo da stvaramo bolju i perspektivniju životnu sredinu, od one kakvu smo naslijedili. Suprotstavljeni stavovi ne treba da budu povod za mržnju, nego kvalitetan dijalog sa jasnim zaključcima koji će doprinijeti približavanju realizaciji svega onog što smo građanima i obećali.\nUkoliko građanima pokažemo sliku mržnje prema drugačijoj politici, onda ta ista politika gubi smisao. Građani su ti koji će najbolje da nagrade ili osude naš rad”, smatra Kondić i dodaje da je neophodno da budžet bude usvojen po hitnom postupku.\nPodsjećamo, skupštinska većina u proteklim danima iznijela je stav da neće podržati usvajanje budžeta za 2021. godinu ukoliko ne dobiju podršku za predložene amandmane.\nPrijedlog budžeta trebalo bi da bude razmatran na sutrašnjoj sjednici Skupštine grada Banjaluka, saopšteno je iz SPS-a.


Rast srpske ekonomije danas veći od evropskog proseka\nPočetna Izjave Istinitost Rast srpske ekonomije danas veći od evropskog proseka\nAleksandar Vučić Predsednik Vučić Aleksandar Vučić\nPredsednik Vučić o ekonomskim uspesima\n"Srbija je pre tri godine bila pred bankrotstvom, a danas ima suficit u budžetu, rast ekonomije znatno veći od evropskog proseka i Srbija je pokazala da ume da pobeđuje. I to ne samo u košarci i vaterpolu, već i u ekonomiji i politici."\nBlic, 24. 7. 2017. godine\n24. 7. 2017. godine\nU autorskom tekstu “Zašto nam je potreban unutrašnji dijalog o Kosovu?” predsednik Vučić nastoji da podigne moral nacije uz još jedno poređenje, navodno povoljnijih makroekonomskih pokazatelja Srbije, sa evropskim. Ne samo da je pogrešio kad je reč o tačnom podatku za kvartalni rast u Evropi, već Istinomer po ko zna koji put ukazuje na njegovu razrađenu taktiku poređenja neuporedivog zbog čega se u javnosti širi lažna slika da je situacija u Srbiji zapravo bolja nego što smo mislili i da su pesimizam i kritika potpuno neosnovani, pogotovu ako se uporedimo sa bogatim evropskim svetom.\nPrema podacima Evropske komisije, u drugom kvartalu 2017. u EU28 ostvaren je prosečan međugodišnji rast BDP-a od 2,2 odsto, dok je u prvom tromesečju iznosio 2,1 odsto. U Srbiji, prema podacima Ministarstva finansija za prva tri meseca ostvaren je međugodišnji rast privredne aktivnosti od 1,2 odsto (Zavod za Statistiku je revidirao procenu na jedan odsto), dok za drugi kvartal iznosi 1,3 odsto.\nKvartalni međugodišnji rast BDP / PrintScreen Ministarstvo finansija\nDakle, očito je predsednik omanuo zbog čega dobija ocenu neistina. Međutim, imajući u vidu njegov dosadašnji diskurs o ekonomskim reformama u Srbiji, Istinomer pretpostavlja da je predsednik mislio na privredni rast na kraju 2016. kao i onaj koji nam je prognoziran, jer su oba pokazatelja, na papiru, viša nego za Evropu.\nSrbija je prošlu godinu završila sa rastom BDP od 2,7 a EU 1,9 odsto, dok se za ovu godinu, prema prolećnoj prognozi EU, u 28 članica u proseku očekuje rast od 1,8 odsto, a za Srbiju se prognozira oko tri odsto (Svetska banka, jun 2017) i 3,2 odsto (EU maj 2017). S tim da ovih dana već ima sumnji da rast od tri odsto nije realan jer je podbacila proizvodnja električne energije u odnosu na prošlu godinu.\nAli, hajde da pretpostavimo da je predsednik mislio na stopu rasta u 2016. i da će rast u ovoj godini biti tri odsto, ili makar nešto viši nego u EU. Zašto je ovo poređenje problematično, baš kao i ranije izjave da nam je “deficit drastično ispod nivoa najznačajnijih zemalja EU”, da “Srbija treba da raste polako kao nemačke i japanske firme” ili verovatno najčuvenija izjava da “smo sagradili više kilometara autoputa nego Nemačka”.\nOvo su sve propagandne izjave iz istog korpusa čiji je cilj da uveri javnost o navodnom ekonomskom oporavku koji teče daleko brže nego u EU, odnosno najbogatijim i najrazvijenijim demokratijama. Međutim, faličnost svih ovih izjava leži u jednostavnoj činjenici da ne možete porediti zemlju u tranziciji od koje se očekuju visoke stope rasta, sa visokorazvijenim privredama za koje je potpuno prirodno da rastu po tako malim stopama.\nDakle, kada se uporedimo sa sebi ravnima, što bivši premijer i aktuelni predsednik Vučić nikada ne čini jer mu to nikako ne odgovara, onda je “srpski tigar” prilično kilav.\nPrema najnovijoj analizi Fiskalnog saveta, privredni rast Srbije još od izbijanja krize znatno zaostaje za prosečnim rastom ne samo zemalja regiona već i čitave CIE. Prosečan rast BDP-a u Srbiji u periodu 2010-2016. bio je oko 0,5 odsto, dok je, u isto vreme, prosečan privredni rast zemalja Centralno-istočne Evrope (CIE) iznosio oko 2,5 odsto, a zemalja iz okruženja oko dva osto. Od svih zemalja iz CIE samo je Hrvatska u prethodnih sedam godina imala niži privredni rast od Srbije. TABELA\nPrivredni rast u Srbiji u poređenju sa zemlja u okruženju / PrintScreen Fiskalni savet\nRazlog za ovaj zaostatak Fiskalni savet vidi u niskom učešću investicija u BDP-u od oko 18 procenata. Sa druge strane prosečno učešće investicija u BDP-u u zemljama CIE iznosi 22 odsto, a u zemljama okruženja skoro 23 odsto. Na nisko učešće investicija u Srbiji utiče loš investicioni ambijent, što pokazuje i loše rangiranje Srbije u relevantnim istraživanjima konkurentnosti i korupcije (WB, WEF, Transparency International). Zbog lošeg ambijenta, privatni sektor, a naročito mala i srednja preduzeća i preduzetnici, u Srbiji investiraju manje nego u drugim uporedivim zemljama, smatraju u Savetu.\nUz to, ekonomisti u ovoj instituciji tvrde da upravo država neposredno utiče na nizak nivo ukupnih investicijatako što nedovoljno troši sredstva na javne investicije, ali i loše upravlja javnim i državnim preduzećima – koja umesto da svojim profitom i investicijama pozitivno utiču na privredni rast, troše resurse i svojim gubicima i dugovima prete fiskalnoj stabilnosti.\n(Ispravka 3. 8. 2017. godine: U drugom paragrafu teksta citirani su podaci za evrozonu umesto za EU28, što ne menja ocenu jer je rast u EU28 bio malo veći nego u evrozoni, pa samim tim je još izraženija razlika u odnosu na Srbiju)\nBDP EU investicije\nNikada ništa nisam obećao pred izbore 19.08.2019.


04-11-2019 11:05 Sport Fudbal\nCrvenu zvezdu u sredu očekuje utakmica četvrtog kola Lige šampiona protiv Totenhema (21.00). Crveno-beli veruju u reprizu čuda od pre 12 meseci, kada je na stadionu “Rajko Mitić” pao Liverpul.\nIspostavilo se da je Liverpul postao šampion Evrope, a sada na “Marakanu” dolazi vicepvak Starog kontinenta Totenhem.\nTrener Vladan Milojević ima problem u pripremi utakmice s obzirom na to da je povređen standardni desni bek Marko Gobeljić. Zvezdin univerzalac je preskočio gostovanje u Novom Sadu protiv Proletera, pošto je povredio list u duelu sa TSC-om.\nTo nije jedina briga Milojevića, pošto je krilni igrač Aleksa Vukanović dobio jak udarac u zglob i u ponedeljak će biti jasnije da li će biti spreman za duel sa klubom iz Londona. Vukanović ima ulogu džokera, a pamti se njegov pogodak protiv Jang Bojsa koji je crveno-belima širom otvorio vrata Lige šampiona.\nKakvu je poruku poslao Bajern navijačima pred gostovanje u Beogradu pročitajte OVDE.


Član Svjetske zdravstvene organizacije (WHO) na aerodromu u Wuhanu\nKina je danas pozvala SAD da Svjetskoj zdravstvenoj organizaciji (WHO) omogući da istraži porijeklo tamošnjeg izbijanja epidemije COVID-19, nakon što je WHO završila svoj terenski rad u kineskom gradu Wuhanu.\n“Želimo da američka strana poput Kine, zastupa otvoren i transparentan stav i da pozove stručnjake WHO-a u SAD da sprovedu istraživanja i kontrolu porijekla korona virusa“, saopštio je portparol kineskog ministarstva vanjskih poslova Wang Wenbin, prenosi Tanjug pozivajući se na Reuters.\nNekoliko sati nakon što je tim WHO-a saopštio preliminarne nalaze na konferenciji za novinare u Wuhanu u utorak, Washington je rekao da želi detaljno da ispita podatke koje je tim koristio u zaključku da virus koji izaziva COVID-19 nije porijeklom iz laboratorije u Wuhanu, a da slijepi miševi ostaju vjerovatni izvor infekcije.\nSekretar za štampu Bijele kuće Jen Psaki izjavila je jučer da američka vlada nije bila uključena u planiranje i sprovođenje istrage WHO-a i da želi da izvrši nezavisnu reviziju nalaza i osnovnih podataka ove misije što je izazvalo veoma negativne reakcije u Kini.\nPorijeklo pandemije korona virusa, koja se prvi put pojavila u Wuhanu krajem 2019. godine, veoma je politizovano, a Kina zastupa teoriju da je COVID-19 stigao u zemlju i inostranstva, navodi agencija.\nWHO: Potraga za porijeklom korona virusa trajat će godinama\nPorijeklo korona virusa postalo je visoko politizirano pitanje nakon međunarodnih kritika upućenih Kini zbog nedovoljne transparentnosti u prvim danima epidemije.\nU periodu od 1. do 7. februara broj novozaraženih je u padu za 17 posto na globalnom nivou, a ukupan broj preminulih u tom periodu manji je za 10 posto.


Skupština o Kosovu, opozicija kritikuje Vladu | Republika Srpska\nNaslovna Vijesti Skupština o Kosovu, opozicija kritikuje Vladu\nSkupština o Kosovu, opozicija kritikuje Vladu\nVanredno zasedanje Skupštine Srbije sa jedinom tačkom dnevnog reda – predlogom Rezolucije Vlade Srbije o Kosovu – počelo je nešto posle 12 sati, uz ucešće predsednika, premijera i svih članova Vlade Srbije. Sednica, u čijem radu učestvuje 215 od ukupno 250 poslanika, počela je izveštajem šefa pravnog tima Srbije pred Medjunarodnim sudom pravde Dušana Batakovića, koji je ocenio da MSP „nije zatvorio vrata“ za dalje političke i diplomatske aktivnosti Srbije u očuvanju teritorijalnog integriteta i suvereniteta.\nŠef diplomatije Vuk Jeremić upozorio je da je 55 država „na korak“ od priznavanja Kosova, ali da Vlada Srbije čini sve da to predupredi. „Situacija u medjunarodnoj zajednici vezano za Medjunarodni sud pravde je za našu poziciju izuzetno teška. 55 država sveta se nalazi vrlo blizu priznavanja nezavisnosti Kosova, ali Vlada čini sve da taj broj svede na što manju meru“, kazao je Jeremić.\nOn je najavio da će diplomatska aktivnost Srbije u narednom periodu biti usmerena na to da se zaustave dalja priznanja i da se ostvari većina u Generalnoj skupštini za rezoluciju Srbije. „Nakon toga će biti jasno da MSP nije dao pravo Albancima na otcepljenje od Srbije“, istakao je ministar spoljnih poslova.\nZamenik premijera i ministar unutrašnjih poslova Ivica Dačić izjavio je da ne očekuje da u Skupštini Srbije bude postignut konsensus oko predloga odluke o Kosovu, ali ni da „svako ostane ukopan u svom političkom rovu“. „Mi živimo u Srbiji i nikada u istoriji nije postignut konsenzus. Da je postojao konsenzus u vekovima iza nas, verovatno danas i ne bismo raspravljali o ovoj temi“, rekao je Dačić novinarima u parlamentu.\nUkazujući da je pitanje Kosova iznad svake partijske politike, Dačić je istakao da „Srbija mora najozbiljnije da razgovara sa najmoćnijim svetskim faktorima o tome šta se to od nje traži i očekuje“.\nUprkos apelima predstavnika vlasti da bi u parlamentu trebalo postići nacionalno jedinstvo, pošto Srbija sa današnje sednice šalje poruku svetu, predstavnici opozicije iskoristili su govornicu da oštro kritikuju vlast zbog kosovske politike.\nOpozicija je kritikovala poteze vlasti koji su doveli do mišljenja Medjunarodnog suda pravde: naprednjaci su zatražili ostavku vlade, a Demokratska stranka Srbije predložila da – umesto da ide pred Generalnu skupštinu UN – Srbija tuži države koje su priznale nezavisnost Kosova.\nŠef poslaničke grupe “Napred Srbijo” Tomislav Nikolić izjavio je da je današnji dan u parlamentu taj „kada državnički odgovorni ljudi podnose ostavke da bi Srbija krenula dalje napred“, ali da ne želi danas da raspravlja ni o čijoj odgovornosti.\n„Današnji dan nije za svadje medju nama u Narodnoj skupštini, nije ni za amnestiranje ni za napade i voleo bih da predsednik vlade zatraži hitnu sednicu na kojoj će potražiti mišljenje od Narodne skupštine da li je ispravno to što je on radio do sada, a ne da li je ispravno to što je uradio MSP”, rekao je Nikolić.\nOn je kazao da su predstavnici vlasti govorili da je mišljenje MSP “poslednja odbrana”, a zatim da ta odluka “nije mnogo bitna” i zapitao zašto je onda uopšte to mišljenje traženo.\nPredstavnik DS S Slobodan Samardžić izjavio je da poslanici tog kluba ne mogu da prihvate predlog odluke o Kosovu, jer je to nastavak politike koja je doživela poraz u Hagu.\nSamardžić smatra da predlog vlade da Srbija uputi rezoluciju o Kosovu Generalnoj skupštini UN predstavlja „samoubilačku akciju“ u koju vlada pokušava da uvuče parlament.\n„Ići ponovo na najvažniji organ UN, koji je dao savetodavno mišljenje i koji će politički dezavuisati takvu odluku je loša procena. Šta ćemo raditi ako Generalna skupština odbije naš predlog rezolucije, što je vrlo verovatno“, upitao je Samardžić.\nPo njegovom mišljenju, trebalo bi podneti tužbu protiv jedne ili više zemalja koje su priznale jednostrano proglašenu nezavisnost južne srpske pokrajine.\nŠef poslaničke grupe Liberalno demokratske partije Čedomir Jovanović, čiji je verbalni obračun sa šefom diplomatije obeležio početak sednice, izjavio je da ta poslanička grupa neće podržati predlog rezolucije vlade.\n“Ne podržavamo ovu rezoluciju zbog toga što je ona izraz kontinuiteta sa pogrešnom politikom” rekao je Jovanović.


Referendum u Lukavcu: Građani odlučuju da li i dalje žele Edina Delića za načelnika\nSva glasačka mjesta za provođenje referenduma o opozivu načelnika Lukavca Edina Delića jutros su u sedam sati otvorena u ovom mjestu. Općinsko vijeće Lukavca u februaru je usvojilo odluku o pokretanju postupka opoziva načelnika Edina Delića. Shodno ovoj odluci, mještani Lukavca danas izlaze na referendum te odlučuju da li Delića i dalje žele za načelnika.\nPrema izvodu iz Centralnog biračkog spiska, pravo glasa ima 42.394 osoba.\n“Prema izvodu iz Centralnog biračkig spiska imamo oformljenih 60 biračkih mjesta i dva mobilna tima. Jutros smo imali problem sa ‘lutanjem’ glasača jer je mnogo njih došlo odmah u sedam sati da glasa, a kroz 50 minuta problem je efikasno rješen”, rekao je za Klix.ba Ermin Prijić, predsjednik Komisije za provođenje postupka opoziva načelnika Lukavca.\nOn ističe da je mali problem napravila Centralna izborna komisija BiH koja je komisiji poslala spiskove ulica sa izbora iz 2016. godine, a onda su zaključili izvod iz Centralnog biračkog spiska za Opće izbore 2018.\n“Efikasno smo riješili taj problem i nadam se da će sve ići normalnim tokom u toku dana”, dodao je on.\nPrvi preliminarni rezultati se očekuju već u 19:30 sati.\n“Jedan listić je u pitanju, a glasači odgovaraju sa da ili sa ne. Tačno referendumsko pitanje glasi: Da li ste za opoziv načelnika Općine Lukavac Edina Delića? U slučaju da glasač glasa sa da načelniku prestaje mandat, a ako glasa sa ne on ostaje u mandatu”, pojasnio je Prijić.\nPodnosioci inicijative smatraju da je Delić zloupotrijebio institut proglašenja budžeta.\nDelić je na prethodnim lokalnim izorima za načelnika Lukavca odabran kao nezavisni kandidat kojeg su podržale SDP, DF i SDU.\nPet mjeseci kasnije on je zvanično postao član SDP-a.\n> Osvrt na dvanaestu sjednicu Općinskog vijeća Bugojno\n> Cilj je uspostaviti novu odgovornu Vladu\n> Bh. blok problematizira odluku o budžetu Grada Mostara\n> ZDK će u petak dobiti premijera na demokratski način


Srednjoškolske razmene u USA - SAT Agencija\nSrednjoškolske razmene u USA\nSrednjoškolske razmene u USA su jedan od naših najpopularnijih programa. SAT Agencija sarađuje sa NACEL EDUCATION travel grupacijom , jednom od najboljih i najstarijih kompanija u ovoj oblasti. Imate priliku da boravite do godinu dana u američkoj porodici, srednjoj školi i upoznate novu kulturu i steknete nova prijateljstva.\nDa biste otišli na razmenu postoje uslovi koje morate da zadovoljite. Program nije stipendiran već isključivo plaćena razmena. Imate mogućnost da provedete godinu dana ili jedan semestar u Americi i time zaista dobijete jedan novi pogled na svet. Sva deca koja su bila polaznici ovog programa kažu da su im ostale samo najlepše ustanove.\nTakođe, uvek napomenemo da je nekada nemoguće ugoditi svim zahtevima, pogotovo jer dolazimo iz malo kulturološki drugačije zemlje. To znači da se može desiti da se detetu ne svidi porodica u Americi, tada se kontaktira lokalni predstavnik NACEL kompanije i traži se transfer u drugu porodicu. SAT Agencija je zadužena za dete sve do odlaska, kada postajemo samo tačka kontakta roditelja i našeg partnera u USA koji je od momenta njegovog dolaska odgovoran da sve prođe kako treba.\nUSLOVI ZA RAZMENU – Srednjoškolske razmene u USA\nDa biste bili kandidat morate prvo da napišete motivaciono pismo porodici gde želite da odete, zatim jedno opšte motivaciono pismo o vama, da imate lep prosek i položite test engleskog jezika kod nas.\nTakođe, mi popunjavamo aplikaciju za vas i komuniciramo sa predstavnicima u USA dok ne počne razmena. Svake godine prijave se otvaraju u septembru i prijave traju do sredine aprila, ali pošto je veliko interesovanje bez mesta ostanemo već u februaru.\nCena programa za godinu dana je 7500$ i uključuje sledeće:\nUsluge SAT AGENCIJE\nČitavu školsku godinu u državnoj školi u USA\nSmeštaj u USA porodici i hranu\nPodršku od koordinatora u USA 24-7\nUkoliko dete već ima test engleskog jezika i lep prosek dobijte 300$ popusta od agencije.\nViza aplikacionu taksu\nDodatni novac vam je potreban za džeparac\nRazgovore telefonom sa porodicom\nUkoliko želite da se prijavite za ovaj program, bitno je da se to desi malo pre Septembra kako bi imali vremena da se pirjavimo i uradimo sve potrebne korake u aplikaciji. Za više informacija popunite upitnik ispod ili nam se javite putem info@satagencija.com mejla.


Izložba sjećanja na Jasera Arafata u Nikšiću | Analitika - Informativni Portal\nIzložbom fotografija pod nazivom Jaser Arafat-drugo ime Palestine i kratkim dokumentarnim filmom, u Dvorcu kralja Nikole u Nikšiću oživljeno je sjećanje na lidera i simbola borbe palestinskog naroda za slobodu povodom 15 godina od njegove smrti.\nObjavljeno: 12. 11. 2019 - 13:58\nAmbasador Palestine u Crnoj Gori, Rabii Al Hantouli, rekao je da je izložba organizovana u saradnji sa Narodnom bibliotekom Njegoš i Opštinom Nikšić, u gradu bogatim kulturno-istorijskim nasleđem kako bi oživjeli istorijsko i zajedničke vrjednosti i principe.\n”Kao jedan od najznačajnijih lidera 20 vijeka Arafat je vodio palestinski narod i započeo njegovu modernu revoluciju, a više od 50 godina išao je kroz neprekidne sukobe i borbu na raznim frontovima”, rekao je Al Hantouli.\nAmbasador je naveo da je Arafat sačuvao ime Palestine i čovječanstvu ostavio za pamćenje borbu njenog naroda, kao i uspio da stvori široku međunarodnu mrežu prijatelja i podržavalaca, uključujući i veoma bliske odnose i sa vašim liderima i narodom.\n”Bio je toliko vezan za Palestinu da su njihova imena postala sinonim. Arafat je čuvar stvarnosti i egzistencije palestinskog naroda, odbrambeni zid od neprestanih napora da se zanemari pitanje Palestine”, naveo je ambasador i podsjetio da je Arafat i dobitnik Nobelove nagrade za mir.\nPotpredsjednica Opštine Nikšić, Sonja Nikčević, ozvaničila je otvaranje izložbe fotografija Arafata i ocijenila da je riječ o ličnosti koja je obilježila jednu epohu u istoriji palestinskog naroda.\n”Drago mi je što je ambasada Palestine u Nikšiću upriličila izložbu fotografija obilježavajući na ovaj način 15 godina od smrti Arafata. Opština Nikšić je posvećena saradnji u brojnim oblastima sa ambasadama u Crnoj Gori, a kultura je važna spona koja doprinosi povezivanju i boljem upoznavanju naroda”, ocijenila je Nikčević.\nPrema njenim riječima, cilj izložbe posvećene Arafatu je da upozna građane sa njegovim životom i radom, značajnim ne samo za palestinski narod, jer je ostavio značajan trag na globalnom nivou.\nNikčević je pdsjetila na nekadašnji Pokret nesvrstanih, čiji je jedan od inicijatora bila Jugoslavija i njen predsjednik Josip Broz Tito i ukazala da je Arafat cijenjen kao veliki državnik i prijatelj naših ranijih država.\nPrijeteljstvo između Crne Gore i Palestine je i danas nastavljeno i imamo puno toga zajedničkog što možemo dijeliti u budućnosti”, rekla je Nikčević.\nDirektorica Javne ustanove (JU) Narodna biblioteka Njegoš u Nikšiću, Renata Bulajić, ukazala je da ta izložba predstavlja svojevrsnu fotografsku reportažu jednog vremena i prostora, što kad kad može da utiče na svakog ponaosob, pa čak i svijest i savjest pojedinca.\n”Bibiloteka čuva uspomenu na velike ljude, na njihova djela koja su ih nadživjela. Fotografije hronošli prikazane služe kao podsjetnik i nekada su izjednačene sa napisanim, ali nerijetko imaju jaču simboliku”, rekla je Bulajić.\nPrema njenim riječima, na fotografijama je zaustavljeno vrijeme, isčupan trenutak iz trenutka koji i fotografiji i trenutku daje smisao i značaj, a jedino je tako moguće od vremena sačuvati jedno vrijeme koje obezbjeđuje trajanje i postojanje.\nIzložba je organizovana u okviru novembarskog programa Nikšićke kulturne scene.\nTagovi: Jaser Arafat Nikšić izložba


Vesti online / Vesti / Svet / Žestoka reakcija Moskve na izraelske napade\nŽestoka reakcija Moskve na izraelske napade\nMoskva smatra da je neprihvatljivo stvaranje pretnje za život i bezbednost ruskih vojnika u Siriji, saopštilo je Ministarstvo spoljnih poslova Rusije, komentarišući napade izraelske vojske u Siriji.\nNeprihvatljivo ugrožavanje bezbednosti ruskih vojnika\n- Apsolutno je neprihvatljivo stvaranje pretnji za život i bezbednost ruskih vojnika koji se u Siriji nalaze na poziv njene legitimne vlade kako bi pomogli u borbi protiv terorista -ističe se u saopštenju Ministarstva.\n- Posebnu zabrinutost izaziva opasnost od eskalacije napetosti unutar i oko zona deeskalacije u Siriji, čije je stvaranje postalo važan faktor u smanjenju nasilja na sirijskom tlu. Podsećamo da sirijske vladine snage poštuju postojeće sporazume za obezbeđivanje održivog funkcionisanja zone deeskalacije na jugozapadu zemlje - dodaje Ministarstvo.\n* Sukob Izraela, Irana i Sirije – srušeni dron i avion\n* Izrael preti: Iran se igra vratrom, platiće visoku cenu\n* Sirija i Iran odgovorili: Smežne tvrdnje i laži Izraela\nMinistarstvo spoljnih poslova Rusije pozvalo je sve strane da pokažu uzdržanost i izbegavaju sve akcije koje bi mogle da dovedu do još veće komplikacije situacije.\n- Smatramo da je neophodno bezuslovno poštovanje suvereniteta i teritorijalnog integriteta Sirije i drugih zemalja regiona - navodi se u saopštenju Ministarstva.\nSVET Kako je nestao ruski avion sa 14 vojnika?\nSVET Rusija: Sirijski PVO oborio više od polovine izraelskih raketa


Tanjug 16. maja 2022. 14:05\nBRISEL – Evropska komisija (EK) predviđa rast bruto domaćeg prozivoda Srbije od 3,4 posto u ovoj godini i od 3,8 procenata u 2023, u prolećnim prognozama objavljenim danas.\nPrema podacima iz izveštaja objavljenog na veb sajtu EK, privreda Srbije će rasti brže nego Evropska unija i evrozona, kojima se predviđaju stope rasta u 2022. i 2023. godini od 2,7 posto, odnosno 2,3 odsto, respektivno.\nU odeljku posvećenom Srbiji, Komisija ističe se da će nakon snazne privredne ekspanzije u 2021. godini od 7,4 posto, rast BDP-a naše zemlje, kao i cele EU i evrozone, biti pod pritiskom ekonomskih uticaja rata Rusije protiv Ukrajine.\nNajveći udar na globalnu i ekonomiju EU potiče od cene energenata, naglašava Komisija. Mada su i pre rata u Ukrajini cene energije već beležile značajan uspon sa niskih nivoa iz vremena pandemije, neizvesnost vezane za poremećaje u lanacu snabdevanja ih dodatno guraju naviše, uz povećan stepen njihove volatilnosti. Isto to važi i za cene hrane i drugih osnovnih dobara i usluga, koje nagrizaju kupovnu moći domaćinstava, piše u izveštaju EK.\nDalje se dodaje da poremećaji u logistici i lancu snabdevanja izazvani ratom, kao i sve već troškovi proizvodnih inputa za širok spektar sirovina, te poremećaji globalne trgovine i drastične mere suzbijanja kovida-19 koje se i dalje primenjuju u delovima Kine, koče proizvodnju.\nEK navodi da će rast Srbije uglavnom biti vođen privatnom potrošnjom i investicijama, za koje se očekuje da će nadoknaditi mali negativan doprinos neto izvoza rastu. Rast privatne potrošnje u 2022, EK projektuje na 3,7 posto, a naredne godine na 3,8 procenata, dok stopu rasta javne u navedenim godinama procenjuje na 0,1, odnosno 0,7 odsto, respektivno.\nŠto se izvoza robe i usluga tiče, predvija se povećanje od 8,6 provrnata ove i od 8,5 posto iduće godine, dok će rast uvoza robe i usluga po proceni Komisije iznositi 8,1 odsto u tekućoj godini, odnosno 7,3 posto u sledećoj.\nU izveštaju se takođe prognozira da će inflacija dostići vrhunac sredinom 2022. da bi potom usporila od jeseni. Konkretno, EK procenjuje stopu inflacije u Srbiji od 8,5 posto ove godine, nakon čega će opasti na 4,6 odsto dogodine.\nKada je reč o stopi nezaposlenosti, ona će opasti sa lanjskih 11 procenata na 10 posto u 2022. i nastaviće silazni trend u narednoj godini na 9,3 odsto, procenjuje EK.\nDeficit budžeta opšte države će, prema prognozama izvešne vlasti EU, pasti ove godine na 3,1 posto BDP-a, a u 2023. godini na 1,8 procenata bruto proizvoda zemlje.\nPredviđa se takođe smanjenje javnog duga Srbije u ovoj i idućoj godini na 54,5 procenata, odnosno na 52,5 posto BDP-a.\n"Ulje na platnu" Jovane Joksimović\nPesma nedelje - Treća nedelja juna


Beta 12. aprila 2021. 14:25\nMinistarka za evropske integracije Jadranka Joksimović i vršiteljka dužnosti direktora Američke agencije za medjunarodni razvoj (USAID) u Srbiji Šenli Pinčoti potpisale su danas u Beogradu produžetak razvojnog partnerstva dve zemlje.\nOne su potpisale amandmane na već postojeće sporazume o partnerstvu Srbije i SAD kojima je obezbedjeno dodatnih 22 miliona dolara bespovratne pomoći Srbiji za rad na reformama.\nOva sredstva deo su ukupnog fonda od 115 miliona dolara namenjenog sprovodjenju nove strategije saradnje USAID sa Srbijom za period do decembra 2025. godine.\nSredstva su opredeljena za pomoć konkurentnosti privrede Srbije, unapredjenje efikasnosti uprave u pružanju usluga gradjanima, unapredjenje medijskog okruženja, za pomoć civilnom društvu, unapredjemje energetske bezbednosti i podršku u borbi protiv kovida-19.\nMinistarka Joksimović je navela da odnosi Srbije i SAD pokazuju da su „iskrenost, poštenje i medjusobno uvažavanje“ uvek bili i ostali najbolja diplomatija.\n„SAD su pokazale su da su, ne samo deklarativno, nego i finansijski u prethodnih 20 godina aktivno podržale demokratski, institucionalni, ali i ekonomski održivi razvoj Srbije“, rekla je ministarka.\nSvi sprovodjeni projekti, navela je, bili su u skladu sa ciljevima srpskih reformi koje se sprovode u sklopu evrointegracija.\nAmbasador Godfri koji je prisustvovao potpisivanju je rekao da je od 2001. dosta uradjeno na unapredjenju ekonomskog razvoja Srbije, te da je USAID realizovao projekte u Srbiji u vrednosti od više od 840 miliona dolara.\n„Saradnja sa institucijama vlasti, da bi se odgovorilo na potrebe gradjana i privrede, donosi vidljivu korist svima, kao što su e-uprava i poboljšanje efikasnosti sudstva. Radeći zajedno uklonili smo pravne i birokratske prepreke u poslovanju što je ljudima sa idejama olakšalo da otvore svoje firme i rade sa uspehom“, rekao je on i dodao da je to Srbiju učinilo atraktivnom za domaće i strane investicije.\nDodao je da projekti obuhvataju više oblasti „od infrastrukture do pomoći lokalnim medijima da im se poveća spremnost da govore o temama koje su bitne za mesta u kojima žive“.\n„U saradnji sa Vladom Srbije mi smo razmatrali ideje, pravili planove i sprovodili reforme koje su važne za demokratski i ekonomski razvoj Srbije. Ovo partnerstvo je snažno i mogu da obećam da će se nastaviti“, rekao je on.\nPinčoti je rekla da će nova petogodišnja Strategija USAID-a pomoći Srbiji da napreduje u evropskim integracijama.\n„Naši programi će se fokusirati na vladavinu prava, borbu protiv korupcije, izbore i druge vladine zadatke. Želimo da pomognemo Srbiji i da se odupre spoljnim uticajima kao što je kovid-19“, rekla je ona.\nUSAID će, dodala je, pomoći Srbiji da se bori i sa problemom odliva mozgova.\n„Kombinacijom podrške javnosti da više saradjuje sa institucijama i podrške institucionalnim reformama, USAID će nastojati da stvori pozitivnu promenu koja će dalje podstaći unapredjenje transparentnosti i učinka državne uprave“ rekla je Pinčoti.\nIgor Jurić: Potpuno sam siguran da službe znaju za pedofile u vlasti u…\nNovaković pita Vučevića da li je novi most na Dunavu…


"Mi plaćamo 12.500 RSD, oni ništa i nikom ništa" - SDCafe.rs\nHome\tInfo\t“Mi plaćamo 12.500 RSD, oni ništa i nikom ništa”\n“Mi plaćamo 12.500 RSD, oni ništa i nikom ništa”\nProdavci na Zelenoj pijaci u Smederevu kritikuju gradsku vlast i komunalnu inspekciju jer tolerišu prodavce koji ne plaćaju pijačninu i zakup tezge.\n"Nama ti ljudi ne smetaju, nego nam smeta što plaćamo tezge, zakup magacina, pijačninu, parking, a onda moramo da prodajemo skuplje nego oni po ćoškovima i na stepeništu", rekao je prodavac povrća Aleksandar Kitanović.\nOn je dodao da su tokom leta na Zelenoj pijaci u naselju Carina "svi prodavci koji zakupljuju tezge 20 i 30 godina napustili pijacu protestujući zbog tolerisanja sive ekonomije".\nProdavac južnog voća i domaćeg povrća Mića Nikolić rekao je da svakog meseca mora da odvoji 12.500 dinara za tezgu.\n"Prijavljen sam kao vlasnik samostalne trgovine, prodajem pored zeleniša i južno voće za koje je potrebna posebna dozvola za uvoz, koja se takođe plaća", rekao je on i dodao da "povlašćeni trgovci" dolaze iz udaljenih gradova jer im se isplati.\nKomunalna inspekcija je, navode prodavci, prvi put posle više godina sredinom jula reagovala na pritužbe građana i uklonila trgovce na crno koji su na ulicama prodavali robu iz automobila i kombija, kao i na stepeništu pijace.\nDodaju da su oni koji su prodavali na ulazima u pijacu sutradan ponovo nastavili da rade.\nKod Smedereva otkriven pogon za šverc dizela\nDva samoubistva na području Smedereva\nGori Osnovna škola “Branislav Nušić” u Smederevu\nRadno mesto – Zavarivač TIG/MAG/MIG\nDva nova slučaja Covid-19 u Smederevu\nrale na Saopštenje za javnost “Smederevskog narodnog bloka”\nSladjan na Saopštenje za javnost “Smederevskog narodnog bloka”\nboki na Saopštenje za javnost “Smederevskog narodnog bloka”\nŽika na Broj zaraženih u “Kajzenu”skočio na 23\n28. LIKOVNA KOLONIJA GRAFIKA\nVozač bivšeg ministra policije Dragana Jočića oslobođen...\nOgnjanović se vraća u Smederevo


Vesti online / Srpski informativni portal / Spornom diplomati počast kao svetitelju\nPored ordena, Srpska pravoslavna crkva nagradila norveškog ambasadora i portretom u Dečanima\nKvale je, da podsetimo, pre tri godine pozvao Haški tribunal da privremeno pusti na slobodu Ramuša Haradinaja. Uprkos tome i činjenici da je Norveška priznala Kosovo, u SPC se nisu dvoumili da odlikuju Kvalea. Prevagnuo je finansijski momenat jer je Vlada Norveške bila jedan od vodećih donatora za izgradnju Prizrenskog konaka.\n- Pored ikona svetitelja, zidove crkvenih prostorija tradicionalno krase portreti srpskih patrijaraha, episkopa i igumana. Među njima mogu da budu i portreti najuglednijih zaslužnika, poput kraljeva ili careva, ali samo u onim crkvenim zgradama koje su oni podigli sopstvenim sredstvima. Istorija svedoči da među njima mogu biti slike drugih verujućih velikih priložnika ako oni to zatraže, a nadležni episkop bude blagonaklon. U suprotnom, ako bi u Crkvi tako nešto samoinicijativno bilo rađeno, to bi bilo najobičnije udvorištvo. Rečju, ako je bivši ambasador Kvale tražio i episkop raško-prizrenski Teodosije odobrio, nije sporno što je Kvaleov portret u Prizrenskom konaku - objašnjavaju profesori teologije.\nInače, albanski lideri u Prištini pripisuju Kvaleu zasluge "u napretku odnosa manastira Visoki Dečani i opštine Dečani, jer je on na kraju svoje misije na Kosovu bio deo prve posete predstavnika Pravoslavne crkve kosovskim institucijama".\n- I ja sam ponosan što sam prijatelj obe strane. To me čini veoma srećnim, jer vidim da se ono na čemu smo radili dugo vremena se dešava pred nama, što je veoma dobro - rekao je tad Kvale, koga su Albanci proglasili za počasnog građanina Dečana.\nTito znao gde mu je mesto\nVeoma su retki slučajevi da u crkvenim i manastirskim odajama pravoslavci stavljaju portrete nepravoslavnih visokodostojnika i njihovih vernika, ma koliko zaslužni ili ugledni bili.\n- Čak ni u ateističko vreme, kada su Titove slike po direktivi visile u svim prostorijama državnih i javnih ustanova, srpskim patrijarsima na pamet nije padalo da Brozove portrete kače po crkvenim odajama - prisećaju se stari profesori bogoslovlja.


Nemačka privreda ostaje bez radne snage | EurActiv Srbija\nNemačka privreda ostaje bez radne snage\nNemačka je upućena na radnike iz inostranstva, ali će to u budućnosti biti sve manje radnici iz zemalja Evropske unije. Zato će dugoročno svake godine nemačko tržište radne snage morati da integriše gotovo 150.000 ljudi iz trećih zemalja, pokazuju najnovija istraživanja. Nemačka istovremeno pokušava da prilagodi zakone i uvede povlastice kojima će prvući radnike sa nižim kvalifikacijama, kojih je sve manje.\nNemačko stanovništvo postaje sve starije, a sve je manje mladih radnika i održavanje socijalne države postaje sve skuplje. Da bi se pokrio manjak radne snage, srednjoročno bi u nemačko tržište rada moralo godišnje da se uključi 260.000 ljudi, pokazala je studija troje istraživača iz Instituta za tržište rada i istraživanje zapošljavanja (IAB) i Univerziteta Koburg.\nU studiji, autori su pošli od pretpostavke da će do 2060. godine unutar Evropske unije opasti broj ekonomskih migranata, da će se ekonomska snaga zemalja Unije u velikoj meri izjednačiti i da će sve manje ljudi napušati matičnu zemlju u potrazi za poslom.\nIako trenutno svake godine oko četvrt miliona građana EU dođe na rad u Nemačku, stručnjaci veruju da će taj broj dugoročno opasti na 114.000 migranata. Da bi se to amortizovalo, u Nemačku bi moralo dolazi sve više ljudi iz zemalja koje nisu deo EU, i to, kako pokazuje računica, 146.000 godišnje.\nZahvaljujući sadašnjoj visokoj stopi imigranata Nemačka još nema ozbiljnijih problema. Prema podacima Savezne uprave za migracije i izbeglice (BAMF), Nemačka je u 2017. primila nešto više od pola miliona imigranata.\nAli, demografske promene postaju sve vidljivije. Svake godine tržišta rada izgubi 300.000 ljudi više nego što ih dobije. Posebno kada za nekoliko godina u penziju odu natalitetno snažne generacije takovanih bejbibumera, biće potreban podmladak.\nŠtefan Hardege iz Nemačke komore za industriju i trgovinu smatra da su procenjene potrebe od 260.000 ljudi godišnje potpuno realne. Privreda, kako kaže, već oseća demografske promene. "Među preduzećima koje smo intervjuisali, danas ih 60% vidi opasnost za razvoj poslovanja u nedostatku stručne radne snage. Tu opasnost je 2010. godine osećalo svega 16%", rekao je Hardege.\nČak i u slučaju naboljeg scenarija, kada bi u Nemačkoj u podjednakom postotku radili i muškarci i žene i kada bi se u penziju išlo sa 70 godina, do 2060. bi bilo obezbeđeno svega četiri miliona dodatnih radnika, što znači da Nemačka ne može sama da zadovolji potrebe svog tržišta rada, pokazala je jedna studija Fondacije Bertelsman.\nU postojećem trendu veliki problem je i nedostatak ljudi sa srednjim ili niskim kvalifikacijama. S obzirom da sve više mladih studira, smanjiće se potreba za akademski obrazovanim radnicima, ali će i dalje ostati nepopunjeno na hiljade mesta za obrazovanje za rad u privredi, smatraju stručnjaci.\nZato i pozdravljaju planirani novi zakon o imigraciji stručnih radnika, koji ciljano u Nemačku treba da privuče i radnike sa nižim kvalifikacijama. Upravo takvi radnici do sada su imali teškoće da u Nemačkoj dobiju boravišnu dozvolu ako nisu bili građani EU.\nVisokokvalifikovani stručnjaci mogli su, nasuprot tome, da dobiju "plavu kartu" (Blue Card) i tako ostanu u Nemačkoj. Savezna uprava za migracije i izbeglice je u 2018. godini izdala više od 21.000 takvih karata, što čini 84% ukupno izdatih plavih karata u EU.\nZahvaljujući zakonu o imigraciji, koji je vlada usvojila u decembru 2018. godine, ubuduće i osobama sa nižim kvalifikacijama treba da bude otvoren pristup nemačkom tržištu rada. Ko je u stanju da obezbedi egzistenciju, moći će da boravi šest meseci u Nemačkoj i da za to vreme traži posao.\nMeđutim, sam zakon o imigraciji neće biti dovoljan da se radna snaga dugoročno zadrži u Nemačkoj, smatra predstavnik Fondacije Bertelsman Jerg Dreger. "Migracija i interakcija su zadatak celog društva. Bez trajne kulture dobrodošlice i atraktivnih integrativnih ponuda neće biti moguće nadoknaditi manjak radne snage", rekao je Dreger.\nŠtefan Hardege ocenio je da Nemačka treba u prvom redu da se potrudi da spreči odlazak ljudi, posebno onih koji su se u njoj školovali. "Oni su predestinirani da ostanu kod nas", rekao je Hardege.\n: U Nemačku se 2017. doselilo gotovo pola miliona stranaca\n: Nemačka ponovo dozvoljava spajanje porodica izbeglica


nemanja dangubic pad partizan krka aba liga video\nCrno-beli posle dužeg vremena igraju u dvorani "Pionir", koja je veoma dobro popunjena od strane njihovih navijača, a jedna zanimljiva scena viđena je pred start meča.\nTačnije, kada su košarkaši "parnog valjka" istrčavali na parket hale "Aleksandar Nikolić".\nCrno-beli su trkom jedan po jedan krenuli na zagrevanje, a Nemanja Dangubić jedoživeo manju neprijatnost. Krilni košarkaš je zapeo o zaštitnu ogradu, komično se sapleo i pao na pod.\nNa sreću, sve je prošlo bez posledica, Dangubić se brzo pridigao i nastavio ka parketu, kao da se pre toga ništa i nije desilo. Čitavu situaciju nisu zabeležile TV kamere, već jedan navijač sa tribine, koji je snimak podelio na društvenim mrežama, gde su usledili šaljivi komentari na račun košarkaša.


Problemi viza za detaširane radnike\n02.04.2019.godine u prostorijama Komore je održan sastanak na kojem je još jednom ukazano na problem osiguravanja viza za detaširane radnika i otežano provođenje Međudržavnog sporazuma između BiH i SR Njemačke, što ugrožava ne samo realizacija poslova koje su bh kompanije već ugovorile s njemačkim partnerima, već i sklapanje novih poslovnih aranžmana.\nNa sastanak su pozvane nadležne institucije vlasti i kompanije čije poslovanje je direktno ugrožene, kao i predstavnici Ambasade Njemačke u BiH.\nZnačaj sastanka potvrđuje prisustvo više od 40 firmi, korisnika detašmana, kao i predstavnici institucija vlasti nadležnih za osiguravanje provođenja Međudržavnog sporazuma.\nPredstavnika njemačke ambasade, nažalost nije bilo.\nPrisutni na ovom skupu su jedinstveni u stavu da je ovakav način izdavanja viza neprihvatljiv i da je ozbiljno ugroženo poslovanje naših firmi u Njemačkoj.\nPrivrednici su iskazali podršku i puno povjerenje u rad komorskog sistema, te traže da se vrati sistem viziranja u koji je uključen komorski sistem, kako je bilo i ranije.\nViše od dvije godine komorski sistem BiH zajedno sa resornim ministarstvima traži rješenje za ovaj problem, nažalost bez uspjeha, ocjena je prisutnih.\n"Učestvujući u radu formirane radne grupe za pojačanje saradnje između Njemačke i BiH, gdje je komorski sistem potpuno uključen, ukazali smo na problem i pokazali na rješenje kako se to rješava u Ambasadi Njemačke u Beogradu", naveo je u svom izlaganju potpredsjednik Privredne komore FBiH Mirsad Jašarspahić.\nPotpredsjednik VTKBiH Ahmet Egrlić je napomenuo je da BiH ima 2.000 detašmana, radnih dozvola za rad u Njemačkoj.\n"Prihodi se ostvaruju ovdje, ovdje se pune penzioni fondovi, zdravstvo i sve ostalo. Radi se o višestrukoj koristi za BiH", smatra Egrlić.\nZaključak : Zajednički stav svih prisutnih je da se traži od predsjedavajućeg Vijeća ministara da iskoristi diplomatske i sve druge ovlasti kojim raspolaže i tako obezbjedi poštivanje Međudržavnog sporazuma između BiH i SR Njemačke,koji osigurava rad bh firmama na njemačkom tržištu.\nRješenje je jednostavno, ostaje samo pitanje koliko će nadležne institucije BiH uspjeti da u direktnom dogovoru na najvišem nivou sa Republikom Njemačkom sačuvaju ovaj međudržavni sporazum.


20.10.2019 / 17:03 Politika - Radovan Kovačević\nRadovan Kovačević / (Foto: RAS)\nČlan Predsjedništva BiH Milorad Dodik definitivno je učinio mnogo više za godinu dana u Predsjedništvu BiH nego što je Mladen Ivanić u svojoj kompletnoj i sada već završenoj političkoj karijeri, rekao je portparol SNSD-a Radovan Kovačević, komentarišući izjave Mladena Ivanića.\n"Ivanić pribjegava jednoj vrsti napada kako bismo nekako zaboravili to da je nedavno bio predavač na Političkoj akademiji SDA, gdje je, ulizujući se valjda njima, nadajući se da će ponovo da ga izaberu za svog malog partnera, govorio kako je on taj koji je prenio sve značajne nadležnosti sa Republike Srpske na nivo BiH i kako je najzaslužniji za izgradnju države BiH", rekao je Kovačević komentarišući današnju izjavu Ivanića da Dodik nije uradio ništa u dosadašnjem dijelu svog mandata u Sarajevu.\nOvdje se, kaže Kovačević, ne radi o nečemu što mi izmišljamo ili fabrikujemo, već se radi o video-prilogu koji svako od građana može da pogleda na društvenoj mrežu Youtube i koji je objavila i SDA.\n"Kada su u pitanju rezultati, moram da kažem da mi ne možemo da se izborimo sa njihovim rezultatima. Dakle, to je apsolutno smiješno. Mi bismo voljeli da su oni ostvarili bilo kakve rezultate i da su građani Republike Srpske imali bilo kakvu korist od toga što su oni bili u Savjetu ministara, ali nažalost, to se nije desilo. Jedino što se desilo je da su oni nanosili štetu ugledu, prvenstveno međunarodnom ugledu Republike Srpske", naveo je Kovačević.\nOn je naveo da je ministar spoljnih spolova u Savjetu ministara Igor Crnadak bio jedan od predvodnika lažne međunarodne kampanje u kojoj se u svim svjetskim medijima govorilo o tome da Republika Srpska navodno formira neke paravojne formacije i da će da izazove ratne sukobe.\n"Dakle, oni su plasirali takve laži sa razlogom ne bi li nekako izazvali međunarodnu intervenciju i ne bi li nekako kroz tu međunarodnu intervenciju došlo od smjene vlasti, jer su svjesni da na izborima i kod građana Republike Srpske nemaju apsolutno nikakve šanse", rekao je Kovačević.\nOn je naveo da se njihov rezultat i njihova politika možda najbolje ogleda kroz izborni rezultat Ivanića, koji je doživio najubjedljiviji poraz u istoriji izbora Republike Srpske.\n"Kada je u pitanju njihova priča o NATO-u, moram da kažem da je nekada u Republici Srpskoj postojao konsenzus svih političkih partija da je potrebno da RS i BiH idu ka članstvu u NATO i da su se u skladu sa tim konsenzusom, za koji su glasali sve političke stranke u Republici Srpskoj, ponašali predstavnici Republike Srpske na nivou BiH iz SNSD-a", rekao je Kovačević.\nOn ističe da je kasnije došlo do promjene stava u Republici Srpskoj, te da je u Narodnoj skupštini usvojena rezolucija o proglašenju vojne neutralnosti Republike Srpske, što je moralo da bude obaveza za sve predstavnike Republike Srpske na nivou BiH.\n"Nažalost, Ivanić je par mjeseci poslije usvojio Strategiju spoljne politike BiH u kojoj je jasno naznačeno da je MAP, dakle, put prema članstvu u NATO dio kompromisa u BiH", rekao je Kovačević.\nOn je naveo da je to bila notorna laž i rigidno ignorisanje volje građana Republike Srpske iskazano u njenoj najznačajnijoj zakonodavnoj instituciji - Narodnoj skupštini.\nZbog širenja pandemije\nNovalić za sutra sazvao hitan sastanak čelnih ljudi u FBiH


M. D. 29. septembra 2016. 13:55\nAmerički Federalni istražni biro (FBI) konačno je objavio sva dokumenta koja je posedovao u vezi sa Nikolom Teslom, 73 godine nakon što je američka vlada posle smrti slavnog naučnika zaplenila dva kamiona puna njegovih stvari, navodi danas „Raša tudej“.\nDokumenta, sa kojih je skinuta oznaka poverljivosti, izneta su na svetlost dana u skladu sa Zakonom o slobodi informisanja, a otkrivaju ozbiljno interesovanje FBI i vlade SAD za Teslin „zrak smrti“, oružje koje je Tesla tvrdio da je osmislio.\nDugo očekivana obelodanjena dokumenata sadrže i informacije o Teslinim eksperimentima sa „loptama munje“, ali i plan FBI da uhapsi rođaka za kojeg su verovali da je pokušavao da se dokopa dragocenih Teslinih dokumenata.\nNikola Tesla najpoznatiji je po osmišljavanju sistema naizmenične struje, kao i po tome što je predvideo pojavu „pametnih telefona“ i skajpa, podseća ruski kanal.\nCeo život bez seksa: Kako je Tesla odbio lepoticu\nIako se veruje da je Tesla preminuo u 85. godini u Njujorku 7. januara 1943. godine, u jednom od novoobjavljenih dokumenata nalazi se pismo od 12. januara 1943. godine u kojem se navodi da je istragom utvrđeno da je Tesla zapravo umro 8. januara.\nU tom dokumentu se navodi i da je vladina kancelarija za Kontrolu imovine stranaca zaplenila celokupnu Telsinu imovinu, zapečatila sve i odnela u skladište na Menhetnu.\nU pismu se izražava zabrinutost zbog činjenice da je Tesla naturalizovani građanin SAD i da zbog toga neće imati jurisdikciju nad njegovom imovinom.\nMeđu objavljenim dokumentima nalazi se i pismo upućeno Džonu Edgaru Huveru, prvom direktoru FBI, gde se podvlači članak o Teslinom izumu „zraka smrti“ i nagoveštava da bi on mogao da bude od ključnog značaja za Ministarstvo rata.\nPreporučuje se da dokumenta budu pod stalnim nadzorom, kako bi se obezbedila njihova bezbednost i sprečilo da padnu u ruke neprijatelju koji bi takođe bio „zainteresovan za tako važno ratno oruđe“.\nDrugi dokument govori o zabrinutosti FBI zbog rođaka, za koga su tvrdili da ga Tesla uopšte nije voleo, koji je pokušavao da se dokopa „važnih dokumenata i planova“.\nFBI je strahovao da bi on mogao da dokumenta posle proda ili da neprijatelju.\nU memorandumu FBI, koji je datiran na 9. januar 1943. godine, ističe se da je Tesla sproveo brojne eksperimente u vezi sa bežičnim prenosom električne energije, poznatijem kao „zrak smrti“.\nTeslin štićenik, Blojs Ficdžerald, rekao je u razgovoru sa vladinim zvaničnikom da mu je Tesla rekao mesec dana pre smrti kako su eksperimenti obavljeni i usavršeni, a naveo je i da je poznati naučnik radio na razvoju revolucionarnog torpeda, zaključuje se u članku RT.


Aktuelnosti Archives - Page 92 of 131 - Fondacija Srpski legat\nRođen je vaterpolista Aleksandar Šoštar\nNa današnji dan, 21. januara 1964. godine u Nišu je rođen vaterpolista i mašinski inženjer Aleksandar Šoštar. Vaterolo je počeo da trenira u Partizanu, kada mu je bilo jedanaest godina, a na gol je stao sa četrnaest. Tokom karijere je, pored Partizana u kom je bio do 1992. godine, igrao\nPreminuo je glumac Vukašin Pešić\nNa današnji dan, 20. januara 1979. godine u Leskovcu je preminuo jedan od pionira domaćeg glumišta Vukašin Pešić. Rođen je 26. februara 1893. godine u Vitoševcu kod Kruševca, a glumom se počeo baviti amaterski 1909. godine u KUD-u Abrašević iz Kruševca. Početkom 1911. godine našao se u trupi Koste Delinija,\nUmro je hemičar, profesor i akademik Vukić Mićović\nNa današnji dan, 19. januara 1981. godine u Beogradu umro je hemičar, profesor i akademik Vukić Mićović. Rođen je 1. januara 1896. godine u Kraljskim Barama, a nakon osnovne škole u rodnom mestu i tri razreda niže gimnazije u Podgorici, školovanje je nastavio, i posle Prvog svetskog rata i zarobljeništva\nRođen je rukometaš i trener Veselin Vujović\nNa današnji dan, 18. janaura 1961. godine na Cetinju je rođen rukometaš Veselin Vujović. Karijeru je počeo u Lovćenu, a punu afirmaciju postigao u šabačkoj Metaloplastici, u vreme kada je bila jedan od najjačih klubova na svetu. Sa njima je pored sedam domaćih šampionata i četiri kupa države, osvojio i\nRođe je istoričar književnosti, profesor i akademik Vojislav Đurić\nNa današnji dan, 17. januara 1912. godine rođen je istoričar književnosti, akademik i univerzitetski profesor Vojislav Đurić. Nakon gimnazije u Kragujevcu, u Beogradu je završio književnost i radio potom kao profesor na Filozofskom i Filološkom fakultetu. Bio je osnivač i direktor Centra za teoriju književnosti i umetnosti i član, generalni\nUmro je slikar Rista Vukanović\nNa današnji dan, 16. januara 1918. godine, ili nekoliko dana ranije prema nekim drugim izvorima, u Parizu je preminuo slikar Rista Vukanović. Rođen u aprilu 1873. godine u Trebinju, a nakon osnovne škole u Turn Severinu i gimnazije u Beogradu, kao državni stipendista upisao je slikarsku akademiju u Petrogradu i\nRođen je profesor i akademik Slobodan Ribnikar\nNa današnji dan, 15. januara 2008. godine u Beogradu je umro fizičar, profesor Univerziteta u Beogradu i akademik Slobodan Ribnikar. Rođen je 24. maja 1929. godine, takođe u glavnom gradu, gde je i doktorirao na Prirodno-matematičkom fakultetu 1958. godine, a oblast rada bila mu je fizička hemija. Bio je profesor\nRođen je glumac Mihajlo Bata Paskaljević\nNa današnji dan, 14. januara 1923. godine u Požarevcu je, u porodici grčkih doseljenika, rođen glumac Mihajlo Bata Paskaljević. Ubrzo su se preselili u Kruševac, gde je Bata pohađao osnovnu školu i gimnaziju, da bi nakon Drugog svetskog rata i dolaska u Beograd, počeo da glumi u dramskoj sekciji KUD-a\nRođena je operska pevačica Milka Stojanović\nNa današnji dan, 13. januara 1937. godine u Beogradu je rođena operska pevačica Milka Stojanović. Pevanje je učila kod Zdenke Zikove i Zinke Kunc, a debitovala je u ulozi Amalije u Verdijevom Balu pod maskama. Pored nastupa na svim operskim scenama Jugoslavije, bila je angažovana i u milanskoj Skali, kao\nRođen je košarkaš Nikola Plećaš\nNa današnji dan, 10. januara 1948. godine u selu Bruvno je rođen košarkaš Nikola Plećaš. Pred polazak u školu, porodica se preselila u Zagreb, gde je počeo da se bavi košarkom i skoro čitavu karijeru proveo u zagrebačkoj „Lokomotivi“. Sa njima je osvojio Kup Jugoslavije i Kup Radivoja Koraća, i\nUmro je književnik Mladen Markov\nNa današnji dan, 9. januara 2015. godine u Beogradu umro je književnik Mladen Markov. Rođen je 1934. godine u banatskom selu Samoš, a nakon što se na književnoj sceni pojavio poezijom, postao je poznat po romanima i pripovetkama. Bio je dugogodišnji novinar Radio Beograda, a za svoje stvaralštvo je, između\nNa današnji dan, 8. januara 2009. godine u Beogradu je preminula slikarka i akademik Ljubica Cuca Sokić. Rođena je 9. decembra 1914. godine u Bitolju, a gimnaziju, Umetničku školu i Akademski tečaj završila je u Beogradu, učivši od Zore Petrović, Vase Pomorišca, Ljube Ivanovića i Bete Vukanović. Od 1936. do\nNa današnji dan, 7. januara 1928. godine u Beogradu je rođena pijanistkinja, čembalistkinja i profesor Olivera Đurđević. Studije klavira je završila na Fakultetu muzičke umetnosti u Beogradu, posle čega je bila na specijalizaciji čembala na Visokoj muzičkoj školi u Minhenu. Od 1964. godine je radila kao docent, a potom i\nNa današnji dan, 6. januara 1947. godine u Beogradu je rođen reditelj, filmski kritičar i novinar Nebojša Đukelić. Nakon gimnazije studirao je elektrotehniku i filmsku i TV režiju na Fakultetu dramskih umetnosti, gde je 1975. godine i diplomirao. Novinarsku karijeru započeo je u Studentskom kulturnom centru, kao urednik filmskog programa,\nRođena je operska pevačica Radmila Bakočević\nNa današnji dan, 5. januara 1933. godine u selu Viči rođena je operska pevačica Radmila Bakočević. Nakon školovanja u Guči i Čačku i učiteljske škole koju je završila u Užicu upisala je srednju muzičku školu u Beogradu, pa diplomirala i magistrirala na Muzičkoj akademiji, usavršavajući potom solo pevanje na milanskoj\nRođen je filolog, orijentalista i diplomata Darko Tanasković\nNa današnji dan, 4. januara 1948. godine u Zagrebu je rođen filolog, orijentalista, prevodilac i diplomata Darko Tanasković. Klasičnu gimnaziju završio je u Beogradu, diplomirao je na Filološkom fakultetu, te potom magistrirao i doktorirao. Univerzitetsku karijeru počeo je kao asistent pripravnik. Zatim je postao redovni profesor Filološkog fakulteta, a predavanja\nRođen je novinar Ljubomir Vukadinović\nNa današnji dan, 3. januara 1912. godine u Trsteniku je rođen novinar Ljubomir Vukadinović. Još kao gimnazijalac je igrao fudbal u rodnom Trsteniku za SK Hajduk, a kada je upisao studije prava u Beogradu, igrao je za BSK i SK Jugoslaviju. Pisanjem izveštaja sa utakmica počeo je da se bavi\nRođena je svetska prvakinja u plivanju Nađa Higl\nNa današnji dan, 2. januara 1987. godine u Pančevu je rođena plivačica Nađa Higl. Plivanjem je počela da se bavi zahvaljujući bratu koji je ovaj sport već trenirao i ocu koji je bio spasilac na Tamišu. Iako je u detinjstvu išla i na balet, ipak se opredelila za plivanje, a\nPočela su meteorološka merenja u Srbiji\nNa današnji dan, 1. januara 1848. godine, profesor Vladimir Jakšić počeo je sa redovnim meteorološkim merenjima u Beogradu. On se prethodne 1847. godine vratio sa studija iz inostranstva i zaposlio u Ministarstvu finansija, a sa meteorološkim osmatranjima je počeo nevezano sa svojim poslom, na svom imanju na Senjaku. U početku\n1 … 89 90 91 92 93 94 95 … 131